ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا. من يهده الله تعالى فلا مضل له. ومن يضلل فلا هادي له. واشهد ان لا اله الا
الله وحده لا شريك له. واشهد ان محمدا عبده ورسوله. اما بعد فان اصدق الحديث كتاب الله الله تعالى واحسن الهدي هدي محمد صلى الله عليه واله وسلم. وشر الامور محدثاتها
وكل محدثة بدعة وكل بدعة ضلالة وكل ضلالة في النار. اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد. وبارك على محمد وعلى ال محمد
كما باركت على ابراهيم وعلى ال ابراهيم. في العالمين انك حميد مجيد فدرسنا اليوم في كتاب العلم من صحيح الامام ابي عبدالله محمد ابن اسماعيل البخاري رحمه الله تعالى وكنا في المجلس الماضي افتتحنا اول باب في هذا الكتاب المبارك
وهو باب فضل العلم وذكر تحته ايتين يرفع الله الذين امنوا منكم والذين اوتوا العلم درجات. وقوله تبارك وتعالى ربي زدني علما. وذكرنا المناسبة في بدء هذا في افتتاح هذا الكتاب بهذا التبويب
وان المرء خلق ليعمل باجر. وان الله عز وجل فطر الناس على ذلك حتى فطر فطر بقية الكائنات. الحيوانات. يعني الحية اذا ارادت ان تصطاد فريسة فانها تختبئ لها وكذلك سائر الحيوانات المفترسة. لماذا يختبئ
من علمه انه اذا ظهر هربت فريسته. هذا شيء موكول مركوز في الفطر. وانت تعلم ايضا كما يذكرون هذا المثل الدارج ان انك اذا كنت تأكل وكان القط بجانبك فخطف الخطف فانه يهرب بها. اما اذا اعطيته اياها فانه يأكلها بجانبك
كل دي اشياء مركوزة عند الكائنات. ان تعمل لاجر هذا سر نجاح العمل. عشان كده مثلا لو نظرت الى القطاع العام والقطاع الخاص عندنا او في الدول الاشتراكية عموما يعني. تجد ان القطاع الخاص
عالم ليه؟ لانه بيربط الانتاج بالعمل. يربط الاجر بالعمل. بخلاف القطاع العام. القطاع العام انت لك مرتب في في اخر الشهر تروح تنام ما تشتغلش تزوغ وزميلك يوقع لك لكن في القطاع الخاص لأ
وهذا فيه دلالة ايضا على ان المرء لا يعمل ولا ينشط الا اذا علم ان لعمله اجرة. فهذا الاستهلال البارع للكتاب شيء يعني يتناسب مع فهم الامام البخاري لطبيعة النفس. الحاجة التانية
خلاص انت علمت فضل العلم وانه هو الذي يقرب الى الله عز وجل وكما قال ربنا تبارك وتعالى الرحمن فاسأل به خبيرا وهذا اجل من يسأل عنه لا يعلم الا اذا كان خبيرا بالرحمن تبارك وتعالى باسمائه وصفاته
خلاص انت تلبست بالفكرة وآآ علمت فضل العلم تريد ان تطلب العلم فعقد الامام البخاري رحمه الله الباب الثاني مباشرة  ليقول لك قبل ان تلج باب العلم لابد ان تكون عالما بادابه
ولذلك عقد الباب الثاني الذي سنفتتح اليوم ان شاء الله ويعني اه قبل ان اشرح اريد ان اذكر لكم طريقتي في شرح هذا الكتاب او في شرح اي كتاب من كتب البخاري او كتب مسلم رحمه الله تبارك وتعالى. فلقد وضعت سبعة
محاور اتحرك من خلالها في شرح اي حديث سواء في الصحيحين او في غيرهما من كتب الحديث فبعد قراءة النص قراءة صحيحة اولا ننظر في الترجمة واركانها وشرط صحتها. هذا اول شيء
ثم ننظر في علاقة هذه الترجمة بما قبلها وما بعدها. وهل الامام رحمة الله عليه ابواب تراجمه للكتب بطريقة سلسة تؤدي الى معاني هذا ما سيظهر في هذا الشرح. ثانيا نعرف برجال الاسناد فان كان من ائمة العلم
والعمل ذكرنا شيئا من كلامه وكلام الناس فيه ثالثا نبين بعض ما اشتمل عليه اسناد الامام من الفوائد الحديثية ومن علوم الحديث  ليه لانه احنا عايزين آآ نتعلم ايضا علوم الحديث. كثير من اخواننا
يطمعون في عقد درس لمصطلح لعلم الحديث. فيعني الى ان ييسر الله عز وجل امرنا في ذلك سنذكر القواعد ونطبقها على الحديث وهذا اقعد في الفهم من ان نشرح علوم الحديث
في جانب نظري وفي جانب عملي اتعب جانب في العلوم كلها هو الجانب النظري انت بتحفظ عضويات ولكن لا تستطيع ان تستعملها على الواقع عشان كده مسلا لما كنا بناخد في السانوية العامة كانوا بيدونا كتاب جميل اسمه قواعد النحو الاساسية. كتاب مختصر لكنه
جيد لم المادة آآ بطريقة حسنة ولكن لقلة ضرب الامثلة كانت تضيع علينا هذه القواعد فمع تكرار المثال القاعدة بتتأكد ولزلك احنا كتير هنكرر آآ بعض القواعد الحديثية اذا اشتركت فيها الاسانيد الكثيرة. رابعا نبين هل
روى البخاري هذا الحديث في مواضع اخرى من صحيحه ام لا اه وهل ورد هذا الحديث بالفاظ مختلفة عن المرة الاولى وهل الاسناد هو هو ولى الامام غير بعضا في الاسناد وما هي النكتة التي جعله يغير
آآ هذا في الموضع الذي نتكلم عنه. البخاري يقول الحافظ ابن حجر انه لا يورد الحديث والمتن بتمامه الا نادرا يعني اذا ذكر حديثا في كتاب العلم وذكره مسلا زي الحديس اللي احنا هنشرحه
اذا وسد الامر الى غير اهله فانتظر الساعة روى هذا الحديث بعينه في كتاب الرقاق ببعض اختصار خلاص لم يذكره كما هو هنا. سوف نذكر النكتة التي جعلته يختصر هذا المتن في كتاب الرقاق
انما اذا اعاد الحديث لابد ان تكون فيه زيادة فائدة يا في الاسناد يا في المد. خامسا نذكر ان خرج هذا الحديث من ائمة السنة الاخرين. ونهتم على وجه الخصوص بما
برواية مسلم رحمه الله لان هذا يكون ايه؟ حينئذ من المتفق عليه اللي هو يعد اعلى درجات الصحة بعد المتواكل يعني آآ سادسا اذا كان اذا كان هذا الحديث في كتب السنة الاخرى فيه زيادة الفاظ
عما ورد في البخاري نبين هذه الالفاظ ونبين الفائدة منها لان العلماء يقولون كما ذكر الخطيب البغدادي وغيره زيادة في المتن تعد حديثا برأسه. تعد حديثا برأسه اي زيادة في المد. ليه؟ لانه سوف يتعلق بها
نعم. سابعا نشرح آآ او نشرح في شرح الحديث ونبين كيف نتعامل مع النصوص وكيف نستخرج الفوائد الكثيرة من كلمات قليلا. يبقى دي المحاور السبعة التي سوف يعني آآ اهتم بها
في كل حديث من هذا الكتاب الباب الثاني من كتاب العلم قال الامام ابو عبد الله باب من سئل علما وهو مشتغل في حديثه  فاتم الحديث ثم اجاب السائل تراجي ابن بخاري انواع
طب باب من سئل آآ وهو مشتغل في حديث فاتم الحديث ثم اجاب السائل. والبخاري عايز ماذا يريد ان يقول؟ ما قال شيء لم يقل يجوز او لا يجوز وكثير من تراجم البخاري هكذا
وان لم تكن على طريقة الاستفهام هي استفهام يعني ماذا يكون دي الجملة اللي انت لازم الكلمتين اللي انت تكملهم اذا جاء الطالب فوجد شيخه مشغولا بالقاء درس زي دلوقتي
هل يسأله وهو يتكلم فان سأله هل هذا يخالف مقام الادب ام لا؟ الاخر الترجمة سؤال البخاري احيانا يذكر الترجمة بطريقة الاستفهام باب هل يفعل كذا وما يجبلكش الجواب  واحيانا يذكر الحكم الذي
ذهب اليه في الايه في التموين. كان يقول باب من ادرك سجدة من صلاة العصر قبل ان تغرب الشمس فقد ادرك. يبقى اداك الحكم فتراجمه على انواع كثيرة. كل ما يمر بنا نوع من هذه الانواع سنبين مراده منها. فهو هنا الترجمة
عاجأت على طريق السؤال. هل يجوز ام لا؟ هل هذا يباين طريقة الادب؟ ام يلتئم معها الذي يوضح لك ماذا يريد البخاري؟ النص كما قلنا لابد من الترجمة صحة الترجمة ومطابقتها للنص الذي تحته. زي ما احنا قلنا ايه؟ الترجمة لها تلات ايه
اركان المترجم والمترجم له والترجمة المترجم هو الامام. معلش انا هاكرر كتير مش عايزكم تملوا. انا عايزكم تحفظوا لان انا اعرف ان كثيرا من الناس لا يراجع. بعد ما يطلع من المسجد لا يراجع
راجع المسألة اطلاقا ها احنا انا حافزكم تماما. الترجمة يبقى تلات اركان اول حاجة المترجم بدأنا به لان هو اللي صاحب الفكرة الامام البخاري المترجم له النصوص الواردة تحت هذا التبويب يعني. قلنا النصوص هي قرآن يا حديث
مسند يا اما اثر اما ان يكون موصولا واما ان يكون معلقا المهم واثره خلاص عن الصحابة والتابعين آآ وتابعيهم. تمام؟ الترجمة هي التبويب نفسه. اللي هو باب من سئل
لعلما وهو مشان في الحديث. دي اسمها ايه؟ الترجمة. طيب. ننظر الى مطابقة الترجمة للنصوص اهي جلية ام خفية  هي جلية خفية اما باب خفائها  فانه عقد ذلك لذكر ادب طالب العلم
ولم يقل باب في ادب الطلب عشان تبقى ايه ظاهرة ومباشرة فده تحتاج الى استنباط وهي ظاهرة ايضا في ان هذا يجوز ليه؟ لان النبي عليه الصلاة والسلام لم يلم ذلك السائل وقال له هلا تركتني حتى اتم حديثي
اما وقد ترك تأنيبه رأسا فدل ذلك على الجواز لان النبي عليه الصلاة والسلام لا يسكت على خطأ ولا باطل ودي بيسموها السنة التقريرية السنة التقريرية اللي هي ايه؟ اللي هي ان يفعل رجل فعلا
امام النبي عليه الصلاة والسلام فلا يعلق عليها فهذا يدل على جواز فعله في هذا الموضع وربما اذا قال هذا في موضع اخر انكر عليه زي مثلا اه قول ابي بكر كقول ابي بكر الصديق رضي الله عنه في صلح الحديبية. لما عروة ابن مسعود الثقفي
قال النبي صلى الله عليه وسلم ما ارى حولك اوباشا او او شابا خليقا ان يفروا ويدعوك. قام قال له ايه؟ انصص بظر اللات. دي ما تتقالش يعني رمي الرجل بالعورة كمان يعني حاجة صعبة
والنبي عليه الصلاة والسلام يقول انما بعثت لاتمم صالح الاخلاق وكان قبة الخلق في الدنيا كلها. لم يسبقه احد من النبيين فضلا عن غيرهم من العالمين الى هذا الخلق الرفيع عليه الصلاة والسلام. اما وقد تركه يقول هذا في هذا الموضع دل
على جوازي في هذا الموضع لو انه قاله في موضع اخر غير هذا لانكر عليه  خلاص؟ يبقى اذا سكوت النبي عليه الصلاة والسلام عن تأنيب هذا الرجل او لفت نظره فيه دلالة على الجواز. يبقى لما ياتي السائل وقد يكون من جفاة الاعراب
لم يتعلم طالع كده ايه اتربى جنب الجبل كلام ودبش وتصرفاته دبش وكل حياته تخبط راسك في الجبل  ولذلك الاعراب كانوا كثيرا ما يأتون النبي عليه الصلاة والسلام ويتصرفون بتصرفات غير لائقة. ما كانش يلومهم
انما كان يلوم الذين يعيشون معه في المدينة ليه يعيشون معه وحوله وينظرون الى سبته ودله ويحفظون الفاظه فاذا اساء واحد منهم الادب او فعل فعلا مخالفا يفعل معه ما نفعله مع الاعراب. يعني عبدالله بن عمرو بن العاص
قال جئت النبي صلى الله عليه وسلم يوما وعلي ثياب حمر اللي بيلبس ايه؟ حاجة احمر خالص يعني. غير مختلط بلون غير مختلط بلون اخر قال فلما رآني اعرض عن يعني العادة عادة النبي صلى الله عليه وسلم انه كان يستقبل الناس بالبشر
ما فيش واحد يكلمه يدي له قفاه ابدا ولا يدي له ضهره لابد ان يستقبله بوجه عليه الصلاة والسلام. فاول ما يشوفه يعمل كده  فهم عبدالله ما عدتش عليه كده وقال ده يمكن بيبص على حاجة ولا بتاع
وذهب الى بيته. وكانوا الجماعة بيخبزوا عيش قام خالع البتاعة الحمرا دي وراميها في الفرن  ثم غيرها بسياب اخرى وجاء الى النبي صلى الله عليه وسلم فاستقبله بوجهه تمام؟ قال ماذا ما فعلت بهذه الثياب؟ قال سجرتها التنور ولعت فيها
عشان انت زعلان منها. مش عاجباك دي ما تفضلش ابدا. لازم اولع فيها فقال هل كسوتها بعض نسائك فانه لا بأس بها للنساء خلاص شف يعني لمحة بس بسيطة. ممكن تمر على كثير من الناس. بس عبد الله قاعد للنبي عليه الصلاة والسلام
عينه كالكاميرا المسجلة لا لفتة ولا حركة ولا سكت لازم يحفزوها. طيب ده وخد موقف واحد من الاعراب. عشان تشوف الفرق الهائل بين من تربى مع النبي صلى الله عليه وسلم وبين من اسلم ثم
ما عاش في آآ مكانة في حواشي الجزيرة حديس خزيمة بن ثابت الانصاري النبي صلى الله عليه وسلم رأى جملا لرجل يركبه اه الراجل هو اللي راكب  ها؟ احسن حد يفكر العكس. جملا يركبه تمام؟ فاعجبه الجمل. فقال للاعرابي
بعني الجمل ده. قال له بكم شوف الفرق بين بين بيكامدي وبين تصرف جابر بن عبدالله لما كان راجع من الغزو من الغزوات وراكب الجمل والناس كلها الجمال بتاعتها نشيطة وجيت وبتاع والكلام ده. وهو اللي جماله ايه ؟ يتساوى هزالا. ماشي يهز وسطه. وعمال يضرب فيه عشان يلحق
ما فيش تمام؟ المهم بيضرب الجمل وله في امياه ما زال لنا حسوء والجمل تعبه اوي اتاري النبي صلى الله عليه وسلم جاي وراه. اخر واحد كان يبقى في الجيش كله. حتى يسجد الضعيف ويساعد المحتاج. يفترض واحد سقط
ورا والناس كلها تفارتت يموت لا الذي يعلم انه مسئول ويريد ان ينجو لابد ان يكون هو اخر واحد يتمم على المسألة المهم بارك الجمل به قعد يضرب فيه يضرب فيه مش راضي يوم. النبي صلى الله عليه وسلم من؟ قال جابر بابي انت وامي يا رسول الله. ادركني. ماذا
مدد دهاك؟ قال اعيا جملي تعب قال اعطني عصا ادى له عصا ضربه ضربتين كده قام الجمل. وقد ارتدت اليه العافية. فضلوا يتساهروا مع بعض كده وهم رايحين المدينة. وعبدالله بن
حرام والد جابر كان عليه ديون قبل ان يموت ففي احد قال لي لجابر ابنه يا بني اني تركت عليه ديني كذا وكذا فادي ديني  فصار جابر مهموما بدين ابيه
اهم حاجة في الدنيا عنده يسدد دين ابيه. فالنبي صلى الله عليه وسلم عارف يعلم ان عبدالله بن حرام عليه دين المهم قاعد يتسامر مع جابر الاول كده ما فتحلوش حكاية الجمل
قال له انت ما ما اعجلك يا جابر؟ عمال تجري كده وعايز ترجع. قال له لسة عروس جديد اني حديث عاد بعرس قال بمن تزوجت قال باي من كان بالمدينة واحدة جوزها مات
فقال هلا بكرا تلاعبها وتلاعبك وتضاحكها تضاحكك. ايه اللي وقعك الوقعة دي؟ قال ان عبد الله  تسعة نسوة خلق. تسع بنات صغيرين اخواته خرق انت عارف البنات يعني آآ وهم صغيرين يبقى عندهم نوع من خرق في
ولما بيكبروا بيبقوا ساعات بيبقى الواحدة منهم خرقاء يعني. ولكن لا انكر فيه عاقلات عشان بس ما ايه يبقى كلامنا خفيف قعد يسأله بقى ترك لي تسع وعايز اريد يعني آآ اما لهم
لا اريد زوجة لي حتى احفظ وصية ابي. قال اصبت ورشدت تمام؟ شف كل ده بيستأنس الاول. ما يدخلش الموضوع. اوعد ان هم ماشيين قال له بعني جملك يا جابر
الجمل اللي انت راكب عليه. قال هو لك يا رسول الله انا ابيع لك ده انا وما ملكت يميني لك قال له لأ بعينيه قال هو لك يا رسول الله. اصر النبي صلى الله عليه وسلم تلات اربع مرات تقول لأ بعني الجمل. كان القصد منه ايه
يقول له الجمل باتناشر اوقية. ولما يوصلوا المدينة يدي له اتناشر رقية يقول له والجمل كمان لك هو كان عايز يعمل له كده لكن جابر ما كانش يعرف القصة دي
شف لما يقولوا بعنا جبلك يا جبريل هو لك يا رسول الله الاعرابي قال له بكام  تمام؟ ادي الفرق ادي الفرق لما اراد النبي صلى الله عليه وسلم ان ان يبني المسجد
وقع اختياره على حتة ارض اللي بركت فيها الناقة سأل القاضي بتاعة مين ؟ قال له دي بتاعة يتامى. من بني النجار فجاءهم قال الثامنوني حائطكم يا بني النجار. قلوا لي بكام ؟ قالوا هو لك يا رسول الله
ده تحت ابن مسجد. ابى ودفع التمن ليه؟ عشان يبقى المسجد خالص. ما فيش بتاع حد. لمسجد اسس على التقوى من اول يوم. احق ان تقوم فيه فالذي تربى حول النبي عليه الصلاة والسلام له من الادب والخلق ما ليس للذي اسلم ثم رحل الى غنمه او الى آآ
بعرانه او اي جهة. فالراجل الاعرابي النبي صلى الله عليه وسلم قال له بيع من الجمل. قال له بكام؟ قال له بكزا  خلاص اما نوصل المدينة خلاص احنا اتفقنا على البيعة خلاص نوصل مدينة اديك تمن. واحد من المسلمين ماشي عجبه الجمل ده
فميل على صاحبه. تبيعني الجمل ده ؟ قال له بكم فذكر ثمنا اكثر مما ذكره النبي عليه الصلاة والسلام. فالاعرابي راح للنبي قال له بص بقى انا جات لي بيع
يا تدفع دلوقت يا هبيعه   فقال الم تبعني الجبل يا اعرابي؟ الجمل يا اعرابي قال ما بعتك فكنا بندردج بس. قال بل بعتني. قال ما بعتك شيء هلم شهيدا يشهد انني بعتك
هو ده مش قدح في صدق النبي؟ عليه الصلاة والسلام؟ يقول له بل بعتني وان ما حصلش وجعل المسلمون يلوذون بالاعراب. ايه اللي انت بتعمله ده؟ تكذب النبي وخايفين يقولوا النبي صادق وانت بعته الجمل. ليه ؟ ينزل فيهم قرآن
يبكتهم هل رأيتم وهم بيعقدوا الصفقة وكنتم موجودين؟ لا مش موجودين كيف اقدمت على هذا وتبقى فضيحة وكانوا يخافون ان يفعلوا الشيء فينزل فيهم قرآن تبقى فضيحة الى يوم القيامة
كلهم يبكتون الاعرابي فانبرى خزيمة ابن ثابت رضي الله عنه وقال انا اشهد انك بعته الجنة النبي صلى الله عليه وسلم ما كانش معي حد؟ قال كيف تشهد يا خزيمة
قال بتصديقك انت انت لا تكذب قلت بعتني الجمل يا حصري وتجرأ خزيمة على هذا ايمانا منه بتمام صدق النبي عليه الصلاة والسلام. فجعل شهادته بشهادة رجلين خزيمة لوحده ولذلك يعني كان من لطف الله عز وجل وباياته الباهرة واكراما لكلام النبي عليه الصلاة والسلام
وجدوا عند خزيمة ابن ثابت اية ليست عند احد من الصحابة. من المؤمنين رجال صدقوا ما عاهدوا الله عليه. وكانوا مشترطين في كتابة المصحف ان يشهد اثنان على الاقل ان هذه اية قرآنية. فلما بحثوا عن هذه الاية لم يجدوها في صدر احد من الصحابة الا عند خزيمة. وشهادته شهادة ايه
رجلان تم النصاب. خلاص؟ فانا عايز اقول شوفوا بقى الفرق ما بين رجل تأدب كعبدالله بن عمرو بن العاص اللمحة البسيطة دي عرفته غضبان ليه والاعرابي قال كفرا. يعني شف الفرق بين السما والارض اهو. تمام؟ فكان النبي صلى الله عليه وسلم يعني اه لا
احتملوا لمن معه مثل ما يحتمل لمن جاء من حواشي الجزيرة كي يتعلم. تمام؟ فاذا اقرار النبي عليه الصلاة والسلام فيه دلالة على جواز مقاطعة الشيخ آآ في الكلام وللشيخ ان يتم كلامه ولا يكون هذا من جملة الاعراض عن التلميذ حتى يتم مقالته ثم
سم يعني يجيب عن جواب السائل. وانا فاكر آآ في هذا المسجد من حوالي خمس سنين كده ربما بعض اخواننا الجلوس اللي كانوا بيواظبوا على الحضور يذكرون هذه الحكاية. فلما جاء رجل كان في وسط المسجد بين هذين العمودين اللي في نص الجامع دول. وكنت بشرح في مصطلح في
الحديث واياميها كنت اتكلم عن زيادة الثقة واتخذت الزهري رحمة الله عليه واصحابه نموذجا عمليا لهذا البحث. وابتديت اتكلم وفلان خالف فلان وفلان مش عارف عمل ايه هو كده. فبعد حوالي نصف ساعة قام رجل
بين هذين العمودين. وقال يا شيخ انا اول مرة اجي لك وجاي لك من البحيرة ومش فاهم ولا كلمة. طبعا كنت انا يوم الاتنين بشرح مرة سيد الخاطر مدرسة الحياة ومرة اشرح كتاب
تيسير علم الحديث او مختصر علم الحديث لحافظ ابن كثير قلت له طيب حاضر. هتفهم دلوقتي. وكنت باتكلم وقتها عن حديث مثل المهجر الى الجمعة كالذي يقرب بدنه واختلاف سفيان ابن عيينة عيينة ومعمر ابن راشد
واصحاب الزهري في آآ بعض هذا الحديث وكنت بتكلم عن سفيان فقمت قالب الايه الدرس بدل ما اقول الشزوز دخلت على على شيء من سيرة سفيان من احواله واخلاقه وورعه وتقواه وما يستفاد من هذا وسفيان احد ائمة العلم والعمل وكان رجلا محدثا قرآنيا
كان ثاقب الفكر فيما يتعلق بالقرآن وتأويله وقعدت اتكلم المسألة دي. تمام؟ وبعد الجمعة الزحمة كده دخل علي في الوسط الكردون اللي بيعملوه حواليا ده وانا كاره له وسجلت كراهيتي له قديما ولا ازال اسجل
الكراهية له ايضا. ودخل وقال لي جزاك الله خيرا كلامك زي العسل. قلت له ما انا عندي سكر اللي عنده سكر لازم يبقى كلام زي العسل. القصد يعني انه كما انه ينبغي
للشيخ ان يحتمل جفاء التلاميذ ينبغي للتلميذ ان يلتقط هذا الادب بحيث انه لو صار شيخا لابد له ان يفعل كما فعل معه خلاص ده يعني كلام اجمالي عن الترجمة. كلام مجمل عن الترجمة. لان احنا برضو بعد ما نذكر النص هنذكر برضو العلاقة بينه وبين ترجمة
في النهاية  قال الامام ابو عبدالله رحمة الله عليه. بحب اكنيه يعني بشعر كده بفخامة الكنية قال حدثنا محمد بن السنان حدثنا فليح حاء وحدثني ابراهيم بن المنذر. الحزام يعني. قال حدثنا محمد بن فليحة
قال حدثني ابي قال حدثني هلال بن علي عن عطاء ابن يسار عن ابي هريرة رضي الله عنه قال بينما النبي صلى الله عليه واله وسلم في مجلس يحدث القوم جاءه اعرب
غبي فقال يا رسول الله متى الساعة؟   فمضى رسول الله صلى الله عليه وسلم يحدث فقال بعض القوم سمع ما قال فكره ما قال  وقال بعضهم بل لم يسمع  حتى اذا قضى حديثه قال اين اراه السائل عن الساعة
قال ها انا يا رسول الله قال فاذا ضيعت الامانة فانتظر الساعة. قال كيف فاضاعتها قال اذا وسد الامر الى غير اهله فانتظر الساعة   هذا هو الحديث    فنبدأ اولا بالتعريف برجال الاسناد
قال البخاري حدثنا محمد ابن سنان اول فائدة من فوائد العلم الحديث ادوات التحمل يعني التحمل. فيه واحد مؤدي واحد بيتحمل المؤدي زي البطارية اللي زي الشاحن ده الموتور بيشحن البطارية
مين اللي بيطلع شحنة الكهربا المولد خلاص يبقى ده ايه مؤدي مين اللي بيتلقى الشحنة؟ البطارية خلاص انا يبقى ده متحمل. تحملت الشحنة خدتها يعني انا الان مؤدي ولا متحمل؟ مؤدي لان انا بتكلم
وانت متحمل. تمام؟ عندنا حاجة اسمها صيغة تحمل والاداء  صيغ الاداء انت النهاردة سمعتني في الدرس ده. رحت الحي بتاعك وبعدين خدت كلمتين من اللي انا قلتهم وعملت تزكرة للمصلين
واحببت ان تنقل عني كلاما كيف ستقول ما انت اتحملت اهو خلاص. خدت المعلومة ودخلت في دماغك ومروح تمام حبيت تقول المعلومة دي وتنسبها لي ماذا ستقول بالنسبة للحضور حدثني
ده صيغة التحمل اللي انت بتحملها اومال هتقول ايه فلان هيقولوا لك ما له هتقول قال لي. طب ما هي قال لي برضو اداة تحمل. برضه لازم تزكر اداة التحمل. خلاص؟ ادوات التحمل هي
اللي هي الصيغة التي ستعبر بها عما تقول اذا سمعتها من اخر اما ان تقول حدثنا حدثني اخبرنا اخبرني انبأنا انبأني سمعت قال لي  شف كل دي اسمها ايه صيغ تحمل
انت بتؤدي ما عندك بها. يا اما تقول سمعته يقول او حدثني او حدثنا ها او اخبرنا او قال لي لازم تستخدم حاجة من دول فادوات التحمل دي والبخاري سوف يعقد لادوات التحمل لي بابا. وهنقول لك ليه البخاري عقد هذا الباب؟ الكتاب
ده عظيم جدا جدا ومرتب ترتيبا بديعا اول حاجة ادوات التحمل. حدثنا حدثني ما الفرق بينهما ان حدثنا بصيغة الجمع يعني كل واحد فيكم دلوقتي يستطيع ان يقول حدثنا فازا جه جنبي كده وقام قايل لي كلمة كده سؤال كزا وكزا وكزا اهله في ودنه يبقى ايه؟ حدثني
خلاص؟ كذلك اخبرنا واخبرني. انبأنا وانباني. ها وسمعت سمعت دي تنفع في الاتنين في الجمع والمفرد خلاص  وايضا اداة التحمل عن وهي كثيرة في الاسانيد. اداة تحمل ايه؟ عن كثيرة في الاسامي
تعالوا نشوف البخاري ذكر من ادوات التحمل ايه قال حدثنا محمد بن سنان حدثنا فليح وبعدين قال حدثني ابراهيم ابن المنذر يبقى جايب الاتنين جاب صيغة الجمع مع محمد ابن سنان وصيغة المفرد مع ابراهيم ابن المنزل
وبعدين قال حدثنا محمد محمد ابن فليح قال حدثني ابي لان هذا هو محمد ابن فليح ابن سليمان. خلاص قال حدثني ابي قال حدثني هلال بن علي برضو ايه في خصوصية عن عطاء يسار عن
ابي هريرة يبقى عندنا من التحديث من ادوات التحمل حدثنا حدثني وايه؟ وعني تاني حاجة بعد ما ذكر الاسناد الاول قال اللي قال فيه حدثنا محمد بن سنان حدثنا فليح قال حاء
اوعوا تفكروا انه راكب جحش ولا حاجة ها لأ حاء اختصار  عدة كلمات اما ان تكون مختصرة من التحويل  كأنما اراد الامام ان يقول عندي اسناد اخر ساحول الكلام عليه
خلاص فبدل ما يذكر الاسناد الاولاني يقول حدثنا محمد بن سنان. قال حدثنا فليح ابن سليمان. قال حدثني هلال بن علي. قال عن عطاء بن يسار عن ابي هريرة ويرجع تاني يقول
وحدثني ابراهيم ابن المنذر. قال حدثنا محمد بن فليح. قال حدثني ابي. قال حدثني هلال. ابن علي عن عطاء بن يسار كرر الاسناد كله يبقى هيطول الكتاب والبخاري اساسا لما سمى كتابه قال الجامع الصحيح المختصر
عشان كده العلماء يقول لك لماذا يعلق البخاري في صحيحه لما يقول وعن الحسن انه قال وعن البراء انه قال طب ما يجبش الاسناد ليه قال لك عشان ما يطولش الكتاب. يبقى كده مختصر كده. اي واحد رايح مسافر يقدر يشيله. ويقرأ فيه
لكن كل حاجة يجيبها باسنادها والكلام ده هيطول الكتاب. فمن يعني فقه عدم تطوير الكتاب مسألة التحويل له. يقف عند الراوي راوي معين وهقول لكم بيقف ليه مش بمزاجه ما يقوليش واحد طب ليه ما كانش يجيب اسم بعد فليح ويحول
ها لأ لابد ان يكون هناك فقه في اختيار الموضع الذي يضع فيه حرف التحويل. هنقوله ان شاء الله. يبقى التحويل اما ان تكون من التحويل دي من التحويل كأنما اراد ان يقول عندي اسناد اخر ساحول الكلام اليه
تمام؟ او تكون من الاحالة خلاص من الاحالة وهي الازالة. يبقى حاء كانما لما وقف عند رجل معين من الاسناد الاول قل كأنما ازال بقيته واجله للموضع اللي تحته وبعض اهل المغرب
كانوا يضعون مكان هذه الحاء لفظة الحديث يقول لك حدثنا محمد بن سينان حدثنا فليح الحديث وحدثنا ابراهيم ويرجع كان بعض المغاربة يفعل هذا. وبعض اهل بغداد من العجم كانوا يضعون مكانه
ها صح كلمة صحة ليه؟ قال لك علشان ما فيش حد يتصور ان سقطا وقع في الاسناد بدل كلمة حاء دي نكتب صح يعني اللي فات صح ما وقعش منه حاجة
خلاص لان ممكن يعني بعض النساخ احيانا ما ياخدش باله يشتبه على حرف التحويل ويدخل الاسنادين في بعض  يبقى حصل وقع سقط في الاسناد اكيد بدل ما يعمل حاء يقول صح. يبقى عندنا ايه؟ مدارس في المسألة دي
فلفظة حاء دي اللي هي التحويل او الازالة او آآ الحديث تبقى كده يعني واضحة او صحة كما عند الباب  تمام؟ ده حرف التحويل التحويل في كتاب البخاري قليل نادر لما البخاري يحول
لكن مسلما ملأ كتابه بالتحويل ملأ كتابه بالتحويل. يعني الحقيقة فاتني ان انا اجيب نموذجا من الاحاديث التي يعني آآ حولها مسلم فمسلم كتاب مسلم كتاب اسانيد وكتاب البخاري كتاب فقه ومتون
عشان كده المحدث اذا اراد ان يستمتع يقرأ صحيح مسلم المهتم بعلوم الاسناد  وانا كلف بهذا الكتاب جدا بحبه جدا كتاب مسلم ده. لاسباب منها الصنعة الحديثية في هذا الكتاب المبارك هائلة ورائعة. ومنها ان مسلما رحمه الله لا يقطع المتون
مش زي البخاري البخاري الحديس الواحد زي ما انتم آآ ذكرنا نموذجا قبل ذلك وسيأتينا كثيرا منه. الحديس الطويل يقوم يقطعه وياخد من فقرات ويوزعها على ابواب الفقه  فلذلك ما تعرفش تستمتع قوي
بسياق البخاري ليه ؟ مقطوع. انما مسلم اذا اراد فائدة في سطر يسوق لها الحديث في صفحتين وهو عايز سطر واحد منهم. او كلمة من سطر. زي مسلا ما روى حديثا
في كتاب الفتن  حديث الدجال والمغيرة بن شعبة كان بيسأل النبي صلى الله عليه وسلم عن الدجال كتير يعني. فقال ما ينصبك منه يا بني ما تخافش منه انت خايف منه ليه
وساق الحديس صفحتين. مسلم الحقيقة لم يبوب تراجم كتابة عشان انا شفت في بعض حواشي المحققين يقول لك وبوب مسلم على هذا الحديث بقوله كذا التبويب ده بتاع النووي. مسلم
قسم كتابه الى كتب ولم يفصل في هذه الكتب الاحاديث بابواب ما قالش باب كذا عشان يكون عندكم فكرة لان ده ترتب على هذا شيء من الخطأ فيما يتعلق بما يرويه مسلم في المتابعات والشواهد
النووي لاحيانا يجعل بعض الاحاديث التي جعلها مسلم في المتابعة والشواهد يجعلها من الاصول اذ يجعلها في صدر الباب. صدر الكتاب ودي محنة كبيرة. لابد لنا ان شاء الله ان يعني واتتنا الظروف وجت فرصة اقول لكم بعض النماذج في هذا الكتاب. فمسلم لم
لكن النووي استشف عفوا لما مسلم لم يذكر هذا كتاب الفتن ذكره في كتاب الادب مع ان الحديس في المسيح الدجال بوب عليه النووي بقوله باب قول الرجل لغير ابنه يا بني
اهو يا بني لان قال له يا بني ما ينصبك منه هل اذا قلت لفلان يا بني نسبته الى غير ابيه والله عز وجل يقول ادعوهم لابائهم  هل ده جائز؟ اقول يا بني
نعم جائز. لان يا بني لا تجوز النسبة الى غير الاب لا تجوز. لكن الامر يتعلق بحاق النسب حاق النسب ما ياخدش اسمك رسمي اه ده ممنوع ومسألة الايه؟ التبني وقصتها معروفة
يبقى ممكن الامام اللي مسلم يجيب حديث ينبغي ان يوضع في كتاب الفتن فيضعه في كتاب الادب. استشف النووي لان ما فيش اي مناسبة بين الحديث وبين كتاب الادب الا هذا. فقام باب قول الرجل لغير ابنه ايه؟ يا بني. مسلم بقى ماشي كده. فمسلم رحمة الله عليه تفن
انا في علم الحديث وطبقه فيما يتعلق بكتابه. البخاري ما فيش فيه كثير من التحويل. تمام  قبل ما افوت حدثنا والكلام ده  في اختصار اتبعه علماء الحديث في هذه الصيغ
فحدثنا يقولون ثنى من باب الاختصار عشان يقللوا من الاوراق والاحبار والكلام ده. وتبقى سهلة يبقى حدثنا يختصرونها الى وحدثني ثني اخبرنا ابانا او انا تمام؟ والصحيح فيها ابنا مش انبا
لان هتلاقي كتير من الكتب فيها انباء والصواب انها اختصار اخبرنا ابناء حزف الخاء والراء تمام اما انباءنا نادرا ما كانوا يختصرونها نادر ايها المتأخرون يعني يمكن زي البيهقي وانت نازل كانوا بيعملوا حاجة زي كده
انما الاقدم منهم اخبرنا بتقديم الباء على النون. تمام؟ هتلاقي في بعض الكتب مستخرج ابي عوانة قسم قاف فاء نون الف. قسم قسم دي اختصار قال حدثنا  خلاص؟ دي الحاجات المتداولة آآ اختصارا في آآ ادوات التحمل
القاعدة التالتة من علوم الحديث انا حاسس انكم اتبلمتم. ماشي اعذروني في الاول كده لازم تتعب معي الاول وبعدين هتلاقي الدنيا ايه سهلة بعد كده احنا بنتصدى لكتاب عظيم جليل. وانا عايز اديك مفاتيح حد صعلوك من هؤلاء الذين يتسكعون على الطرقات. يجي يوقفك في حاجة
صحيح البخاري او في علوم الحديس عموما يعني. تمام؟ فدي كلها حاجات لابد منها. مش هقول شر لابد منه خير لابد منه. تمام اه النوع التالت العالي والنازل كما ذكر ابن فرح
في منظومته الجميلة هقولها لكم ان شاء الله المرة الجاية. منظومة ابن فرح في مصطلح الحديث في علم القاب الحديث. منظومة غزلية واحد بيحب واحد وبيتقطع عشانه وخلاص يعني هيمان على الاخر
بس بالقاب علم الحديث صحيح وضعيف وحسن وموضوع ومش عارف ايه والكلام ده. ها ومنكر وشاذ وعالي ونازل ومعضل ومرسل. حطها لك في قصيدة غزلية رائعة تمام؟ في العالي والنازل ده
بيقول للي بيحبه يعني آآ فلا زلت في عز منيع ورفعة ورفعة ولا زلت تعلو بالتجني فانزلوا تعلو وانزل. هتفاجئ ان اللي بيحبه واحد خرونج. ها يعني مش انت ممكن لما تقرأ تحس
وعد ملكة جمال وبتاع والكلام ده. هو بس بس بهدلنا على ما عرفنا الجدع اللي بيحبه ده تمام؟ يعني بيقول في الاخر اوري بسعدى والرباب وزينب وانت الذي تعنى وانت المؤمل
ابر اذا اقسمت اني بحبه اهيموا قلبي بالصبابة مشعل تمام؟ قبل البيت ده قال ايه؟ فخذ اولا من اخر ثم اولا ثم خذ من النصف منه فهو مكمل. فهو مكمل
اخر بيت فيه اسم محبوبه ده قال لك فخذ اولا من اخر ثم اولا من النصف فهو فيه مكمل ابر اذا اقسمت اني بحبه اهين. ابر اهين. يبقى ابراهيم ها طلع اللي بيحبه ابراهيم بعد ما بهدلنا ومشانا في الكلام ده وطلع يا ابراهيم. هنيئا لك يا ابراهيم
طيب العالي والنازل بقى انا جايني سؤال لماذا آآ حط حرف التحويلين؟ لسة هنقول. احنا قاعدين ما وراهاش حاجة. آآ العالم والنازل. انا ذكرت شيئا من العالي والنازل المحاضرة اللي فاتت
افضل انواع العلو ان تعلو الى النبي عليه الصلاة والسلام باسناد نظيف  وده لا يتم الايه؟ باقلال عدد الوسائط بينك وبين النبي. عليه الصلاة والسلام. او بينك وبين منتهى الاسناد
سواء كان منتهى الاسناد هو النبي صلى الله عليه وسلم او الصحابي او التابعي او تابعي التابعي او المتكلم يعني عموما. خلاص؟ كل ما يكون بينك واشرف طبعا العلو الوصول للنبي عليه الصلاة والسلام باسناد ايه
باسناد آآ يعني آآ عالي اي قليل عدد الرواة فمسلا الامام مالك بيني وبين النبي عليه الصلاة والسلام اعلى اسناد عنده. اتنين يقول لك حدثني نافع عن ابن عمر وساعات الامام ينزل الاربع يكون بينه وبين النبي صلى الله عليه وسلم اربعة. بس اعلى اسانيده
هو نافع ابن عمر الامام البخاري فيه ثلاثيات بينه وبين النبي صلى الله عليه وسلم تلاتة وكذلك الثلاثيات وقعت في وقعت في موسى العبد ابن حميد. لانه عالي من طبقة آآ آآ احمد
وعندنا ابن ماجة في بعض العوالي ولكنها ضعيفة كلها الترمذي في عنده اسناد واحد فقط عالي لكنه ضعيف اما مسلم وابو داوود والنسائي فليس في واحد منهم اسناد ثلاثي اعلى اسناد عند الجماعة دول رباعي. اسناد رباعي. تمام؟
فكل ما يكون عدد الوسائط بينك وبين النبي صلى الله عليه وسلم اقل ده اسمه اشرف انواع العلو بشرط ان يكون رجال الاسناد ثقات وما يكونش فيه انقطاع. يعني ان يكون الاسناد صحيح
لكن لو كان هناك حديث ما له اسناد عالي ضعيف وله استاد اخر نازل لكنه صحيح فالعلماء يفضلون اجساد النازل الصحيح لان تفويت صحة الاسناد هو تفويت الحديس كله خلاص
فده طبعا المتأخرون توسعوا في مسائل العلو وعلو البدل والمصافحة والمساواة حاجات ان شاء الله سآتي عليها لاني مش عايز احط كل القصة دي في محاضرة واحدة ليه هتتنسي او هتبقى صعبة والكلام محتاجة برضه ان احنا يكون عندنا سبور ان شاء الله آآ بدءا من المحاضرة القادمة هنجيبها لكن
هاقول لكم جزء من هذا التحويل كتمهيد عشان تفهموا بس في مسألة العالي والنازل. خلاص قلنا العلو انتق ان يقل عدد الوسايط بينك وبين ايه النبي عليه الصلاة والسلام. والنزول ان يكثر عدد الوسائط بينك وبين النبي صلى الله عليه وسلم. يلا بقى نشوف العلو والنزول في هذا الحديث. عدوا معي
صوابعكم قال البخاري حدثنا محمد ابن ابن سنان محمد ابن سنان. واحد قال حدثنا فليح اتنين قال حدثنا هلال بن علي تلاتة عن عطاء ابن يسار اربعة عن ابي هريرة خمسة. يبقى ده اسناد ايه
خماسي خلاص؟ يلا نعد الاسناد التاني. ما هو قال حاء وبدأ يجيب اسناد تاني حدثنا ابراهيم ابن المنذر. واحد  حدثنا محمد بن فليح. اتنين قال حدثني ابي اللي هو فليح ابن سليمان تلاتة
قال حدثنا هلال بن علي اربعة عن عطاء بن يسار خمسة عن ابي هريرة ستة نزل ايه؟ نزل نزل درجة يبقى السيد الاولاني خماسي الاسناد الثاني سداسي تمام كده  ليه حول؟
قال لك علشان فيه نكتة محمد بن فليح فيه كلام وابوه افضل منه. لكن فيه كلام  فاحب ان يذكر متابعة صحيحة لمحمد بن فليح. يلا نحط الاسنادين قبال بعض وتتخيلوا الاسنادين كده
ادي مين الرجل المشترك الاول في هذا في هذا الحديث؟ ها فليح هو اول راوي مشترك والاسناد من فوق فريح واحد لكن من تحت فريح اتغير خلاص فانا عندي فليح وفوقه هلال وفوقه عطاء وفوق ابو هريرة
تعال ننزل تحت فليح هنلاقي الاسناد الاولاني تحتيه محمد بن سنان يقابله من؟ محمد بن فليف. يبقى محمد ابن سنان العوقي دهوت تابع محمد محمد بن فليح المتكلم في حفزه
تابعه متابعة تامة  علشان احنا نتكلم بردو هنا لماذا اخرج البخاري بعض لبعض من تكلم فيه لما كان عنده ثقات كثيرون ليه يجيب واحد متكلم فيه؟ وهو يقول كتاب الصحيح اللي احنا بنقول اصح كتاب بعد كتاب الله. لماذا وضع فيه
في احاديث لبعض هؤلاء المتكلم فيهم سنقف على هذا في علوم الاسناد يبقى محمد ابن فليح متكلم فيه تابعه شيخ البخاري في السن الاول محمد ابن سنان العوقي. وهذا ثقة
فلو قدرنا ان محمد بن فريحي مش موجود يبقى الحديس صح ولا لأ صح. طب ليه جاب محمد ابن فليح  مع ان الاسناد نازل ما هو ايه ايه الفايدة يعني؟
يعني اسناده نازل ومتكلم فيه اهي ليه جابه قال لك لان رواية الابناء عن الاباء اكثر بالاهتمام من رواية اي روي عن آآ شخص. يعني انت لما تكون انا ابوك
وانا محدث وانت قاعد معي على طول في الداخلة والخارجة والكلام دوت والسهري والسمر والمش عارف ايه. فانت ادرى بابيك وانت اعلم بابيك من الغرباء. اللي هي مزية رواية الابن عن الاب
دلوقتي نبني على الاب زي سالم ابن عبدالله ابن عمر ونافع مولى ابن عمر اهو نافع مولى ابن عمر مولاه لازق فيه. بس مش زي ابنه. ليس كابنه سارق العلماء قالوا لم يختلف
سالم ونافع في حديث لابن عمر الا في اربعة احاديث والقول فيها قول سالم عشان ابنه فهو ادرى بحديث ابيه. ودي بتعتبر من المرجحات في علم الاسناد لما يقع الطواب او مخالفة بين الثقة
بعضهم يقول لك لأ رواية الابن عن ابيه افضل من رواية الغرباء عن هؤلاء الشيوخ. واصحاب البلد الواحد اولى من الغرباء. يعني ناس قاعدين عندنا في كفر الشيخ هنا في مسجد ابن تيمية. ودايما يحضروا له الكلام ده
لا يستوي حفظ هذا. طبعا بشرط الثقة طبعا والضبط. مع واحد جا لي من اي محافظة تانية مرة كده ولا مرتين ومشي لأ ينجيه من المرجحات. بلدي الرجل اعلم به
وده مهم جدا لان في كثير من الاضطراب سواء كان مضرا او غير مضر في علم الاسناد. انت محتاج انك تجيب القرائن دي عشان ترجح في الاخر فدي من الخراينة المرجحة لاسناد على ايه؟ على اسناده
فيبقى اذا فائدة ان يذكر الامام البخاري الحديث الاسناد النازل برغم ان العالم كلهم بيطمعوا فيه لان محمد بن فليح اضبط لحديث ابيه بكون الابوة والايه؟ والملوك. انا اكتفي بهذا ولسه علم الاسناد هنكمل في هذا الحديث
بس المرة الجاية ان شاء الله هنجيب سبورة كده لوحة. ونكتب الاسناد ده عشان لماذا حول او وضع حرف التحويل هنا؟ دي ما اعتقدش ان ممكن تقدروا تلقطوها كده يعني. اقول قولي هذا واستغفر الله لي ولكم
