ان الحمد لله تعالى نحمده ونستعين به ونستغفره ونعوذ بالله تعالى من شرور لانفسنا وسيئات اعمالنا. من يهد الله تعالى فلا مضل له. ومن يضلل فلا هادي له اشهد ان لا اله الا الله وحده لا شريك له. واشهد ان محمدا عبده ورسوله. اما بعد فان
اصدق الحديث كتاب الله تعالى واحسن الهدي هدي محمد صلى الله عليه واله وسلم. وشر الامور محدثاتها وكل محدثة بدعة. وكل بدعة ضلالة وكل ضلالة في النار. اللهم صل على محمد
محمد وعلى ال محمد. كما صليت على ابراهيم وعلى ال ابراهيم في العالمين انك حميد مجيد. وبارك على محمد وعلى ال محمد كما باركت على ابراهيم وعلى ال ابراهيم. في العالمين انك حميد مجيد
فقبل ان ندخل في كتاب العلم ساذكر مقدمة ضرورية تعتبر من مفاتيح الكتاب. ذلك ان الامام البخاري رحمه الله عنون لاحاديث كتابه. الاول قسم كتابه الى كتب تب وقسم الكتب الى ابواب
الوحي كتاب الايمان كتاب العلم كتاب الوضوء كتاب التيمم كتاب الغسل كتاب الحيض كتاب الصلاة مواقيت الصلاة الى وهذه الكتب جعل لها ابوابا متتالية. اللي احنا نسميها الترجمة. ان هو الترجمة لها ثلاثة اركان
المترجم والمترجم له والترجمة. دول تلاتة. المترجم اللي هو كسر الجيم اللي هو مين؟ البخاري صاحب الكتاب والمترجم له النصوص التي يوردها البخاري تحت الترجمة. والترجمة هي عنوان الباب يبقى انا عندي تلات حاجات. المترجم اللي هو الامام البخاري. المترجم له اللي هي النصوص
التي اوردها البخاري يريد الاستدلال بها على حكم او على ادب. ده اسم المترجم له. المترجم له تلات حاجات. اما ان يكون قرآنا او ان يكون حديثا او ان يكون اثرا من عن الصحابة او عن التابعين. يبقى النص
يريد البخاري اما ان يكون قرآنا زي اول باب في كتاب العلم. باب فضل العلم  وقوله تعالى يرفع الله الذين امنوا منكم والذين اوتوا العلم درجات يبقى النص الذي اورده تحت الباب اية
وقد لا يرد الا الاية فقط. ويمكن ان يورد اية وحديثا  او يورد حديثا فقط بلا اية زي الباب التاني اه في كتاب العلم اورد فيه حديثا ولم يولد اية
النص التالت ان يورد اثرا عن الصحابة او عن التابعين  زي مثلا في كتاب الصلاة قال باب الصلاة خلف المفتون والمبتدع قال الحسن صل وعليه بدعته واورد فيه قول عثمان رضي الله عنه لما حصر في الفتنة
ومنعوه من الخروج من داره  وسألوه عن هذا الوضع انت امام المسلمين وانت الذي تصلي لهم اماما وقد حبسوك فماذا نفعل؟ قال الصلاة احسن اعمال الناس فان احسنوا فاحسنوا معهم. وان اساءوا فتجنبوا اساءتهم
اهو ده اورد في هذا الباب كلاما لعثمان بن عفان وده ما يسميه العلماء بالحديث الموقوف عارفين الاحاديث اما ان يكون مرفوعا وهو ما ورد فيه قال رسول الله صلى الله عليه وسلم او نسب الى النبي صلى الله عليه وسلم من وصف او فلع او تقرير ده اسمه الايه
الحديث المرفوعة اما قولية واما فعلية واما وصفية واما تقريرية والذي اه ورد عن الصحابة يسمى موقوفا والذي ورد عن التابعين يسمى مقطوعا الكلام ربما يكون فيه شيء من الاصطباع بس انا غصب عني يعني ما احنا داخلين على كتاب كبير
وهذا الذي اذكره احنا هنمشي عليه في آآ طول الكتاب. فنرجو بس تكونوا مفتحين وآآ واخدين الكلام. يبقى باب الصلاة خلف المفتون والمبتدع لم يعطي البخاري حكمه او رأيه في المسألة
باب الصلاة خلف المفتون والمبتدع. يعني ايه؟ جائزة ولا غير جائزة؟ الذي يعرفك رأي البخاري في المسألة ما يريده من النصوص فلما يقول عن عثمان الصلاة احسن اعمال الناس فان احسنوا فاحسنوا معهم. يعني ان صلوا
صلوا معه. وان اساءوا اي بترك الصلاة فلا تتبعوهم على هذا. وقول الحسن صلوا عليه بدعته يبقى ده يدل على ان رأي البخاري في المسألة ايه؟ انه يجوز ان تصلي خلف المفتون والايه؟ والمبتدع
يبقى انا عندي اذا النصوص التي يريدها البخاري تحت الترجمة تلاتة يا اما قرآن يا اما حديثا صحيحا واما اثرا. والاثار لا يشترط فيها الصحة وان كان اغلبها صحيح ما يجيش واحد يقول طب اللي زي البخاري يولد وآآ اثرا غير صحيح في كتابه المسمى الجمع الصحيح
يقول لك ما هو البخاري؟ اولا لم يضع كتابه للاثار انما وضعه للحديث الموصول مسند. فاحنا بنحاسبه على الحديث المسند الذي قال فيه حدثني فلان. قال حدثني فلان قال حدثني فلان
ما اورده باسناده ده اللي نحاسب البخاري عليه انما عندما يحذف الاسناد قال الحسن صلوا عليه بدعة. اين الاسناد الى الحسن؟ ده بيسمى بقى الحديث المعلق اي حديث بلا اسناد
يسمى حديثا معلقا خلاص اي حديث بلا اسناد. يعني انا دلوقتي لما اقول قال رسول الله صلى الله عليه وسلم ده في الشكل معلق بس احنا بالنسبة لنا احنا لان اللي صنع في الاسناد انتهت وما عدش حد بيروي بالاسانيد طالت الاسانيد جدا وبقت مسألة شرفية فقط ليس لها اي حكم
الا شرف الحصول على الاسناد بس انما تصحيح وتضعيف انتهى القصة. انتهت القصة دي من زمان. القرن الرابع كده يعني اوائل القرن الرابع الهجري او نصه كده انتهت قصة ان الاسناد يحكم عليه بالصحة او بالضعف
ليه؟ لان في في القرن الرابع كان الكتب صنفت والاجزاء اتكتبت وكل واحد بيروي الحديث باسناده يصل كتاب ما بيجبش الاسناد من افواه الرواة زي البخاري كده. لأ يعني البيهقي مثلا
ما عندوش اسناد آآ خالص كده ما فيش حد قاله قبله. لأ لازم يصل لابد ان يصل الى كتاب او الى جزء حديثي العبرة في هذه الحالة بثبوت الجزء الى صاحبه
يعني جزء مسلا ابن ديزيل ابراهيم اسمه ابراهيم ابن ديزيد. داء البيهقي يصلوا مسلا باتنين حدثنا فلان عن فلان ويقوم جايب يواصل لابن ديزيت. مين اللي انا ابتدي احاسبه على الاسناد صحيح ولا ضعيف
معاذ ابن زيزيل مش من شيخ البيهقي ولا الشيخ شيخه خلاص يبقى العبرة في بثبوت الجزء الى صاحبه. مش برواية البيهقي فضلا عن انك انت تنزل تحت بقى تنزل تحت كل ما تنزل تحت الاسناد يطول. فكل حديث لا يذكر فيه الاسناد ايام الاسانيد
اسم معلق. واحنا النهاردة لو قلنا قال رسول الله صلى الله عليه وسلم نورته صورة المعلق لكن ما لوش حكم المعلق لان انا دلوقتي بجيب حديث في البخاري روى البخاري عن ابي هريرة رضي الله عنه عن النبي صلى الله عليه وسلم قال كذا
ودي شكلها شكل المعلق بس لا يأخذ حكم الايه؟ المعلق. اذا النصوص اللي البخاري بيستدل بها قرآن حديث اثر ممكن يكتفي بواحدة من التلاتة دول وممكن يجيب اتنين وممكن يجيبهم كلهم. يأتي باية ويأتي بحديث ويأتي بكلام لايه؟ للصحابة او التابعين
ده اللي هو الاحاديث او النصوص دي بيسمى المترجم له الترجمة بقى اللي هي الكلام نفسه التبويب باب فضل العلم. دي اسمها الترجمة. والترجمة هي كما هو معروف نقل لغة الى لغة
وده المعنى دارج عندنا. ترجم من عربي الانجليزي ومن فرنساوي لروسي ومن الماني لطلياني. دي اسمها ترجمة ان تعرب عن لغة بلغة اخرى. والترجمة هي الافصاح والاعراب والابانة. عشان كده سير العلماء بنسميها ايه
تراجم يقول لك تراجم العلماء. ليه؟ لانك انت تظهر اسمه ونسبه وآآ آآ طلبه للعلم اساتذته تلامذته محنة كل ما يتعلق بالشخص انت تظهره للناس ده عشان كده اسمها ايه؟ ترجمة. فالترجمة والاعراب والابانة
خلاص ده التلات اركان عشان البخاري كتابه كله تراجم. فيبقى احنا عارفين الباب المعنى اللي البخاري بيحطه من عنده ده اسمه ترجمة وهو اسمه المترجم والنصوص الواردة تحت الترجمة دي اسمها ايه
ترجموا ايه؟ له. جميل. طيب من جهة بقى صحة الترجمة صحة الترجمة. ممكن الترجمة تكون غلط ازاي رجل يأتي بنص ولا علاقة للتبويب بالكلام يعني مسلا لو قلنا حديث عثمان الاثر بتاع عثمان بن عفان. الصلاة احسن اعمال الناس
فان احسنوا فاحسنوا معهم وان اساءوا تجنبوا اساءتهم. لو جيت انت قلت ايه باب في وجوب الزكاة وحطيت الكلام ده. ده كلام صحيح ليه؟ ما فيش علاقة بالموضوع. ده التبويب في وادي والنص اللي تحته في وادي اخر. مسلا
لو قلت مسلا باب كنت خيري ولدي ادم. ولد ادم وجبت مسلا نص زي ده يوم الاكتاب ايه العلاقة اللي بينهم لابد ان يكون بين الترجمة وبين النص لابد ان يكون فيه علاقة
ودي بيسموها المناسبة. او المطابقة المطابقة دي ده بقى اللي حيرت كثير من العلماء في كتاب البخاري حتى ان بعض العلماء انتقد البخاري في بعض تراجمه وقال لك انا مش فاهم البخاري يترجم كده ليه
عشان كده في الترجمة من جهة الادراك اما ان تكون جلية اما ان تكون خفية  الترجمة الجلية ان يترجم بنفس الحديث. او بحديث اخر. يعني في كتاب الرقاق. قال قال البخاري باب
قول النبي صلى الله عليه وسلم كن في الدنيا كأنك غريب او عابر سبيل وبعدين اورد فيه حديث ابن عمر ان النبي عليه الصلاة والسلام اخذ ببعض جسده وقال كن في الدنيا كأنك غريب او عابر ايه
عمرو السبيل دي ترجمة ظاهرة ظاهرة يعني لا تحتاج الى ايه الى اعمال فكر ودي ليست كثيرة في البخاري. طائفة لا بأس بها ليست ليست كثيرة الاغلب عند البخاري ان تكون الترجمة الخفية
وده اللي خلى بعض العلماء يقول لك زي ابو الوليد الباجي مثلا يقول يسلم للبخاري في الحديث ولا يسلم له في الفقه وده طبعا آآ لا يوافق ابو الوليد الباجي على هذا اطلاقا
ابو الوليد ما يعني تعظيمنا لابي الوليد واحترامنا له وهو احد علماء الاندلس الكبار وهو الذي اوقف زحف ابن حزم على حساب المالكية في الاندلس عارف ابن حزم ده يعني كان علماء المالكية في الاندلس لوحده
وكان رجلا جدلا صاحب جدل وصاحب مناظرة. ما كان يثبت او ما كاد يثبت له احد من علماء المالكية لحد ما ابو الوليد الباجي رجع من المشرق الى المغرب راجع بلده يعني
فلقى الدنيا كده رايح وابن حزم واكل الجو كله. وقف له بقى. وقف له. لان كان مع ابن حزم انذاك رفيقه ابن عبدالبر وابن عبدالبر كان ظاهريا في الاول. ابن حزم اسر عليه. وانت عارف ان عبدالبر ده حاجة فخمة اوي يعني. يعني يعتبر من قبة علماء المالكية في
مانع بل علماء الاسلام يعني. فابن حزم اسر عليه. اسر على ابن عبدالبر. فصار ظاهريا. وبعدين ابن عبدالبر لما استوت مملكته عاد بقى الى الايه؟ عاد الى الترجيح العلمي على حسب الاصول. وبرغم انه مالكي لكن كثيرا ما يرجح اراء الشافعية
في المسألة جاء ابو الوليد الباجي من المشرق وللمشرق هو اللي كان فيه اكثر العلماء. والمشرق من الشروق والمغرب من الغروب  فاللي يعيش في المغرب يدفن. حد فيكم يعرف حد من علماء المغرب من اول ليبيا لحد موريتانيا؟ الا يعني ها واحد كده جاء المشهد
لازم يكون جاء المشرق. انما من اول ليبيا لحد موريتانيا احنا كمشارقة لا نعرف كثيرا من الناس برغم ان فيهم فحول فحول العلماء يعني فيهم من يفضل كل علماء المشرق. بس ما نعرفش عنهم حاجة
فابو الوليد جه المشرق وبعدين لما رجع بقى كان حصل بقى علوم اهل المشرق وبعدين محصل علوم اهل المغرب بطبيعة الحال فوقف لمين وقف لابن حزم رحمة الله عليه ومرشود لابي الوليد البادي بالفقه. حتى ابن حزم نفسه. شهد لابي الوليد بالعلم. هذا
الرجل الكبير الفحل الفقيه دهوه يقول لا يسلم للبخاري في الفقه طبعا الكلام ده منقوب وسائر العلماء على خلاف هذا. حتى قال الحاكم النيسابوري تراجم البخاري حيرت العقول لي لدقة فهمه وفقهه. يعني مثلا لما يقول
اثنان فما فوقهما جماعة باب اثنان فما فوقهما جماعة. ده اللفظ ده لفظ حديث لكنه حديث ضعيف عشان برضو نعرف ان البخاري قد يبوب بلفظ حديث ضعيف لم يرده كرواية. اثنان فما فوقهما جماعة. ده حديس فعلا لكنه ضعيف. اورد فيه حديث ما لك بن الحويرث
لما ذهب مالك بن الحويرث الى النبي صلى الله عليه وسلم هو واتنين تلاتة كده  وظلوا عند النبي عليه الصلاة والسلام بضعة ايام او اسابيع قال ما لك وظن النبي صلى الله عليه وسلم ان اشتقنا الى
اهلنا  فقال وهم راجعين بقى الزنا واقيما وليؤمكما اكبركما ايه علاقة التبويب الحديث اثنان فما فوقهما جماعة  ده من ناحية العدد. يعني العدد الجماعة تبقى اتنين بدءا من اتنين ولا بدءا من تلاتة
يعني لما نيجي نقول مفرد وجمع. المفرد واحد تمام؟ والجمع يبتدي من تلاتة ولا يبتدي من اتنين؟ تلاتة طب خدنا التلاتة دي منين؟ كلمة تلاتة فما فوقهما. ادي عندي اتنين
فما فوقهم اول ما فوقهما ايه ؟ التلاتة. جميل. طب الحديث بيقول لك الزنا واقيما اتنين مع انه قال فما فوقهم هو ده بقى اللي بيخلي ناس يعترضوا على البخاري
لان تكون الترجمة غامضة تحتاج الى نوع من التفكير والتأمل عشان توصل لمراد البخاري والمسألة دي والا انا عندما اشوف المسألة كده اقول لك مم الترجمة غير مطابقة لان هم اتنين. خلاص
العلماء بقى اللي هم يغوصوا بقى يشوفوا مراد البخاري قال لك ما هو اصل لو القصد الصلاة بس لا قال الزنا واقيم وصليا  فهذا يدل على ان هناك فرق. لو ان صلاة المنفرد زي صلاة الجمع كان ابصر لي وخلاص. كلمة صلية لا يشترط فيها الجماعة
انهم يصلوا واحد امام والتاني يكون وراه فده فيه نوع من الايه؟ فيه نوع من الغموض. استفدنا منه ان اول الجمع تلاتة. عند البخاري ليه دي مسلا سلف اصول الفقه العلماء مختلفين فيه اختلافا طويلا
يقول مثلا  باب صلاة النهار مثنى مثنى ويورد حديث الاستخارة حديث جابر اذا هم احدكم بالامر فليركع ركعتين من غير فريضة طب هو لما قال كده طب ما هو ده كلام واضح اهو
يصلي بالنهار لو حب يتطوع يصلي ركعتين  ايه الاشكال يعني؟ ترجمة للماء بالماء لا هو يقصد يرد على الحنفية الذين يقولون ان التطوع بالنهار يكون اربعا. مش اتنين. طبعا الحنفية لهم مستند
وهو حديث ابن عمر في رواية علي ابن عبدالله البارقي الحديث المشهور صلاة الليل مثنى مثنى فان خشيت الصبح فواحدة مثنى مثنى يعني تصلي بالليل ركعتين وتسلم. وبعدين ركعتين وتسلم. وركعتين وتسلم. وتفضل ماشي كده
فجأة بتبص في الساعة لقيت فاضل دقيقتين. والفجر يدن ما تصليش بقى ركعتين. صل واحدة بس. لان الصبح داخل عليك يبقى صلاة الليل مثنى مثنى اتنين اتنين وتسلم. فان خشيت الصبح ان يدركك الصبح يؤذن عليك وانت بتصلي الركعتين. يبقى خلاص ادخل ايه؟ صلي
واحدة واوتر بايه؟ اوتر صلاتك ده اللفظ المشهور الذي رواه عن ابن عمر حوالي خمسة وعشرين تابعي. صلاة الليل مثنى مثنى جاء علي بن عبدالله البارقي وحده  فروى الحديث عن ابن عمر صلاة الليل والنهار
مثنى مثنى طب ما هو الحديس طبعا كلمة النار شازة لا تصح. في الحديس ده وكان ابن عمر اذا صلى بالنهار صلى اربعا يبقى لما يتطوع يجيب اربعة اما اربعة على بعضهم واما اربعة زي الضهر كده
المهم ما يسلمش الا في اخر ايه الركعة الرابعة. فالحنفية يقولون او يستحبون يعني ان يكون صلاة النهار اربعا. البخاري لا يرى هذا فيومي يعمل التبويب ده. فاحيانا يبوب تبويبات يرد بها على بعض المذاهب الاخرى
لا سيما يعني الحنفية موقفهم من البخاري مش موقف جميل يعني. ما يحبوش البخاري. فيما يتعلق بالفقه قيل انه تصدى للرد عليهم وعلى ابي حنيفة وصاحبيه خصوصا. وزكى آآ يعني آآ ليس في كتاب العلم لكن في الفقه عموما يقول وقال بعض
اول ما تلاقي وقال بعضهم في الترجمة بتاع البخاري تعرف انه يقصد مين؟ يقصد ابا حنيفة او يقصد صاحبيه او احد صاحبيه يعني تمام؟ من التراجم الغامضة والبخاري زي ما اقول لك كتبه كلها بالشفرة. انا باستغرب اللي بيدخل في صحيح البخاري وبيعترض عليه والكلام ده. كل كتبه تاريخ
انا قلت لكم قبل كده. وانا بذكر مصنفات البخاري. تاريخ كبير شفرة كله كله الصحيح اكثر تراجم البخاري غير مباشرة مسلا في كتاب المواقيت في باب من ادرك سجدة من العصر
قبل غروب الشمس يعني اورد فيه ثلاثة احاديث. حديث ابي هريرة من ادرك سجدة من العصر قبل ان تغرب الشمس قد ادرك وحديث ابن عمر انما بقاؤكم فيما سلف قبلكم من الامم
كمثل صلاة العصر الى صلاة المغرب اوتي اهل التوراة التوراة. فعملوا حتى اذا انتصف النهار تركوا العمل وقالوا لا حاجة لنا في اجرك واوتي من صلاة الايه؟ من صلاة الظهر الى العصر. والنصارى اوتي اهل الانجيل الانجيل فعملوا
صلاة العصر الى المغرب واوتينا القرآن فاخذوا اجر الفريقين جميعا طيب حديث ابي هريرة الاولاني مباشر باب من ادرك سجدة من العصر. بس كده ادرك ولا ما ادركش ايه اللي اعرفك انه ادرك؟
اول حديث في الباب حديث ابي هريرة من ادرك سجدة من العصر قبل ان تغرب الشمس فقد ادرك طب ده ماشي الحديسين اللي بعد كده ايه علاقته بالتبويب  انما بقاؤكم فيما سلف قبلكم من الامم
كما بين صلاة العصر الى غروب الشمس. وحديث ابي موسى الاشعري ان رجلا استأجر اجراء استأجر جماعة يعملون مسلا من الظهر الى عصر وجماعة يعملون من العصر الى المغرب وجماعة من المغرب للعشاء مسلا
يبقى التلاتة مش متساويين واتفق انه يعطي لكل آآ طائفة اجرا ما تشتغلي من الضهر للعصر بمية جنيه مسلا ومن العصر المغرب ميت جنيه ومن المغرب للعشاء بخمسين جنيه فلما
بدأ يدي لهم الاجور بصوا لمين للتالت اللي اشتغل ساعة وتلت ده يشتغل تلات ساعات وده تلات ساعات مسلا او اقل وده اشتغل ساعة وتلت. ادى لكل واحد ميت جنيه
للاخير خالص خمسمية جنيه. فاعترضوا قالوا ان احنا اكثر اجرا اكثر عملا منهم واقل اجرا قال لهم والله ده فلوسي انا حر  ادي بقى لدول كتير ادي لدول شوية. انت ايه دخلك؟ انا قلت لك من الضهر للعصر مبلغ معين. رضيت واشتغلت
كوني بقى اديت لي ده اشتغل ساعة واحدة اديته خمسمية جنيه انت ايه دخلك الموضوع؟ الطائفة الاولى اهل التوراة. اليهود. الطائفة التانية اهل الانجيل. والطائفة التالتة المسلمون قال الله عز وجل هل ظلمتكم من اجوركم شيئا؟ قال له لا قال فذلك فضلي اوتيه من اشاء
الحديس ده ايه علاقته بالترجمة  ان الله تبارك وتعالى تفضل على هذه الامة. لان العدل انك انت اذا دركت ركعة من العصر وانت بعد ما ركعت تقول سمع الله لمن حمده
ادن المغرب يبقى التلات ركعات بتوع العصر انت ستوقعهم في الوقت ولا خارج الوقت؟ خارج الوقت. المفروض اللي تصليه خارج الوقت ما تاخدش اجره  لان الله عز وجل قال ان الصلاة كانت على المؤمنين كتابا موقوتا. انت عارف العبادات
تلات انواع موقوت الاول والاخر موقوت الاول مفتوح الاخر مفتوح الاول والاخر اللي موقت الاول والاخر زي الصلاة زي الحج زي الصيام خلاص؟ دي لها وقت اول ولها وقت ايه؟ وقت اخر
اللي مؤقتة في الاول ومفتوحة في الاخر الزكاة  اذا حال الحول يجب عليك اخراج الايه؟ الزكاة. افترض ما تطلعش زكاة تبقى خلاص عدت السنة عدت لأ يقول لك الزكاة لا تسقط بالتقادم
لان الزكاة في المال والذمة ازا كان الملك راح وما زكتش يبقى الزكاة في زمتك. لازم تطلعه مش ازا المال راح خلاص يبقى خلاص ازا ما فيش زكاة لأ. يبقى الزكاة موقوتة الاول مفتوحة الايه
مفتوحة في الاخر اللي مفتوح من الاول والاخر الذكر الذكر ده ما لوش وقت اول ولا له وقت اخر. منين ما تذكر الله سبحانه وتعالى يبقى الايه؟ يجزئك هذا. يبقى العبادات على الايه؟ على التلات حاجات دول
فقوله تعالى ان الصلاة كانت على المؤمنين كتابا موقوتا يبقى وقت العصر بينتهي باذان الايه؟ المغرب. انا لحقت ركعة في وقت العصر وتلات ركعات بقوا في وقت الايه؟ المغرب. المفروض يا اما اخد اجر ركعة واحدة
واحاسب على التلات ركعات اللي انا اوقعتهم في غير الوقت او ان تترد علي العبادة فتفضل الله عز وجل على هذه الامة من باب رفع الاصر عنها الذي وضعه على اهل الكتاب من قبلنا
وقال لك اذا ادركت ركعة في العصر انا هادي لك التلاتة اللي وقعوا في غير وقت العصر سأهبهم لك خلاص. يبقى البخاري عندما اورد هذا الحديث مش ما لوش علاقة بالترجمة
لاراد مع بيان الاجزاء ان يبين فضل الله عز وجل على هذه الامة فيبقى المعنى المباشر جه في الحديس الاولاني والمعنى غير المباشر الجميل اللي انا اظهرته ده انما ظهر في حديث ابن عمر وحديث ابي موسى الاشعري اللي هو ايه
اوردها بعد حديث ابي هريرة آآ ده الترجمة من جهة ادراكها اما ان تكون جلية واضحة خالص. واما ان تكون خفيا. اغلب تراجم البخاري خفية. عايزة اجتهاد وشغل. وهيمر بنا الحقيقة
اه يعني اه كثير من هذا. يعني مثلا باب فضل العلم. اول اول اه ترجمة في كتاب العلم. وبعدين قول الله تعالى يرفع الله الذين امنوا منك والذين اوتوا العلم درجات
الترجمة مباشرة ولا لأ ظاهرة ولا خفية؟ ظاهرة. طيب. تاني ترجمة. بدأ البخاري يشتغل  كان اول ترجمة كانت ايه كانت ظاهرة وكانت مباشرة  تاني ترجمة على طول في كتاب البخاري اهو هات هات ده الفتح اصل نسخة الفتح انا يعني شغال
البخاري من فتح الباب فيعني افتح كده على طول اقوم جايب الايه الصفحة. ايدي خدت على على كتاب العلم. شوف تاني باب بيقول لك ايه باب من سئل علما وهو مشتغل في حديثه فاتم حديثه ثم اجاب السلام
خلاص انا عايزكم على فكرة وانتم معي في صحيح البخاري تفتحه. ما يجيش واحد ينام على ودانه اللي هيحس انه نام ينزل يتوضى وييجي زي ما قلت لكم اغلب ترجمة البخاري خفية
واحنا عايزين نتدرب على الكتاب عشان نعرف عزمة الكتاب ونخرق عين اللي يتكلم في البخاري. ماشي باب من سئل علما وهو مشتغل في حديثه فاتم حديثه ثم اجاب السائل. اورد تحته حديث ابي هريرة
بينما النبي صلى الله عليه وسلم في مجلس من المجالس يحدث اصحابه اذ جاء اعرابي فقال متى الساعة؟ فمضى رسول الله صلى الله عليه وسلم يحدث  وبعدين قال اين السائل عن الساعة؟
قال هو انذاك خلاص   الصحابة اختلفوا لما الرسول صلى الله عليه وسلم لم يجب ولم يكن من عادته ان يهمل احدا. اي حد يسأله يجاوب على طول لان ترك لان ترك اجابته فيه نوع من الايه من الاعراض
فده فقال جماعة سمع ما قال فكره ما قال وقال اخرون بل لم يسمع  الذين قالوا سمع ما قال فكره ما قال. لان السؤال ليس له فائدة متى الساعة؟ جاية ما تقلقش. خلاص؟ انت ما تسألش عن كده. انما ينبغي
للعالم اذا السائل سأل السؤال خطأ ان يصحح له سؤاله قبل ان يجيب لان السؤال نصف العلم العلم هو عبارة عن سؤال وجواب فلما يكون النصف الاولاني غلط لا اصحح له لو لما في حديث انس جاء رجل قال النبي صلى الله عليه وسلم متى الساعة
قال له وما اعددت لها؟ هو ده اللي ينبغي انك تشتغل به. مش تقول ايه متى الساعة؟ لأ جاية لكن انت عملت ايه للساعة التي ستأتي؟ فيقوم يصحح كأنه قال سؤالك لا فائدة فيه بل الفائدة التي ينبغي ان تبحث عنها ما
اذا اعددت الرسالة. عشان كده ايه الاعراب كان دايما عشان لم يلازمه النبي صلى الله عليه وسلم فما كانوش بيسألوا صح. اللي هي يرد على باله ويسأل على طول فيه. وده اعرابي كما ورد في الحديث
وجماعة اخرون لانهم يعلمون ان النبي صلى الله عليه وسلم كان يعني قبة حسن الخلق وما كان يعني يعرض عن احد قال لك ده ما سمعش بعد النبي صلى الله عليه وسلم ما كمل الكلام بتاعه سأل ايه اين السائل عن الساعة؟ قال هو انذاك يا رسول الله
قال اذا ضيعت الامانة انتظر الساعة  قال وكيف اضاعتها؟ قال اذا وسد الامر الى غير اهله فانتظر الساعة. راجل طول عمره مسلا زابط في الجيش اجي امسكه محافظة سياسة الناس غير سياسة الجنود
سياسة العامة مشكلة كبيرة جدا عامل الناس كلها على اختلاف امزجتها واختلاف مذاهبها انما زابط الجيش وارجو ان ما فيش حد انا باقدح في في سلطة الجيش يعني. زابط الجيش
اتعود على نمط معين من الادارة اللي فوق يقول له افعل يقول له حاضر. وهو يقول للي تحته افعل يقول حاضر ليس له خيار الا هذا عشان كده انا شفت كثير منهم لما خرجوا من الحياة العسكرية وبدأوا يشتغلوا في التجارة والكلام ده كتير منهم فشل
ليه؟ مش عارف يسوس الناس تجارة لها آآ انت بتعامل بشر. بشر مختلفون بعضهم كالسباع والذئاب وبعضهم زي الغزالة والزرافة والنعامة في كل الاخلاق فانا لما احب ان انا اجيب واحد ليحكم بلدا
او يحكم محافظة او يكون مدير شركة لازم ياخد دورات في الادارة لازم يستخدم التعريض عشان يرضي الناس اللي حواليه مش بالباطل لكن زي مسلا واحد لما ييجي لعمر بن الخطاب
زعلان واحد قال له ايه خلي المكارم لا تسعى لبغيتها. واقعد فانك انت الطاعم الكاسي. اقعد يا اخويا بلط في الخط. هو انت بتاع مكارم ولا بتاع اخلاق ولا بتاع الكلام ده؟ انت بس
بيقول لك تطفح وخلاص هو ده معنى الايه ؟ معنى البيت خلي المكارم لا تسعى لبغيتها واقعد فانك انت الطعم الكاسي. يأكلوك يشربوك وانت قاعد كده تمل. ما لكش شغلانة
طبعا دي حالة زعل ولا لأ طبعا حاجة تزعل خد بعضه وراح لعمر بن الخطاب قال له فلان الفلاني شتمني وقال لي كزا كزا كزا يرضيك؟ قال له وما غاية شغل الناس
كل الناس عمالين يجروا ويشتغلوا ومش عارف ايه عشان يعملوا ايه؟ عشان ياكل ويلمس ها قال له جعلك طاعما كاسيا وهذا غاية شغل الناس. كل الدنيا بتشتغل عشان ايه عشان ياكلوا عيش
وعشان يلبس كده ويركب عربية ومش عارف ايه والكلام ده ده انت ملك هو مين اللي بيأكلوه ويشربوه وطفحوه كده على الجاهز! مش الملوك! ها! يبقى عمر بن الخطاب قلبها
فمن زنبي الى ايه؟ الى مدح الدنيا كده سياسة الخلق انما تكون هكذا بخلاف الادارة الادارة ده حاجة وسياسة تخلق شيء اخر. والذي فتح الله عز وجل عليه هو اللي يقدر يجيب ما يجمع بين الاتنين. عمر بن الخطاب جمع بينهما
كان ادارة ما تخرش الماية. ليه؟ لانه كان رجلا عادلا وكان متجافيا عن الدنيا. وما كانش طمعان في حد وفي الحديث عليك بالاياس مما في ايدي الناس ده هو العز. اذا اردت ان تعيش عزيزا طيلة عمرك ما تبصش لحاجة في ايدين حد
ابدا لان ايه اللي بيخليك تطاطي واحيانا تتجاوز المسائل دي ويصل الى درجة النفاق والكلام ده. انك انت عايز حاجة لكنك لو كنت مستغنيا تكون عزيزا ولله در سفيان الثوري
لما قال من استطاع ان يعيش بالخبز والملح لم يستعبده احد لان السجن قصباء يدخلك السجن فيه فول. احلى من الملح لوحده فانت هتدخل السجن هتاكل طالما ما تفرقش عندك ان البرش من السرير وافريش عندك الفول المسوس ولا السوس المفول على ريش الكشك الله يرحمه
العسل الابيض اللي بقى اسود مع طول المقام ما يفرقش معك هتعيش طول عزيزة. ما تفرقش معك فانا عايز اقول سياسة الخلق تحتاج الى دربة تحتاج الى ممارسة تحتاج الى حلم الى سخاء لها مواصفات معينة
فاذا انا جبت بني ادم ناجح في مكاني عسكري ممتاز يحط خطط ويعني عنده استراتيجيات رائعة جدا جدا اه احطه في مكانه ده ينتج ويطلع لكن ما يجيبوش خليه محافز
دي سكة تانية خالص. محافز بقى يبقى انا اعمل حاجة اسمها اعداد القادة مراكز اعداد القادة احنا عندنا لافتات بس زي في الدقي اظن او الونسين مبنى ضخم كده عليه يافطة تخرق العين كده مركز اعداد القادة هم فين بقى ان شاء الله
ما فيش فالمفروض انا لما اكون انا لو دولة ناجحة بتفهم يعني انا عارف ان انا لابد ان انا اختار محافزين يسوس الناس  في هذا المعهد ادخل بقى مجموعة من الناس اللي انا انتقيهم وادرس لهم كيف يعاملون الناس
بعد ما يتدرب من هو الصغير كده لحد ما يكبر اختار منهم عندي خمسين ستين واحد انتقي منهم. ده ينفع في المكان الفلاني وده ينفع في المكان الفلاني  القاهرة غير كفر الشيخ
قاهرة دي عايزة واحد له مواصفات معينة. لناس جم من بلادي شتى لا يربطهم رابط. انما محافظة كفر الشيخ دي ارياف اغلب الناس يعرفوا بعضهم ولها منظومة فكرية معينة القاهرة
مثلا بلد ضخمة جدا فيها كل ما يمكن ان يخطر على بالك من الصفات. هنا في الاقاليم اللي بيسموها الاقاليم يعني  الناس يراعون المنظومات الاخلاقية اكثر من المدن الكبيرة يعني العيب يظهر عندنا ما يظهرش في القاهرة
اقوم احط القاهرة واحد ينفع الناس. في الطراز ده. ما انا فايتهم بقى واحط هنا محافز ينفع لهذا الطراز لكن احنا ما عندناش هذا الفكر اطلاقا. خلاص شال واحد حط واحد
فاذا وسد الامر الى غيره يبقى ضيعت الامانة خلاص؟ التبويب ايه علاقته بقى بالحديس  هو كائن البخاري ترجم للحالة بتاعة الحديث نفسه النبي صلى الله عليه وسلم كان يتحدث وبعدين آآ الراجل آآ العربي سأله
كمل كلامه بعد ما كمل كلامه قال فين الاعرابي؟ تسأل عن ايه ؟ قال له كزا ايه علاقة الايه؟ التبويب بالحديث. هم. الايه  ما طبعا هي خفية قطعا. عشان كده انا قلت لك اول ترجمة في كتاب العلم ظاهرة الوش في الوش
ظاهرة. تاني ترجمة خفية. واغلب تراجم البخاري زي ما قلت لكم ايه في هذا الخفاء خلاص. اقول لكم البخاري ها ماشي يعني ايه القصة دي؟ عايز احط لها عنوان قال رسول الله
اه مضى في حديث مشي ما هو ده البخاري ما بوبش على دي شوف باب فضل العلم. هنتكلم عن فضل العلم لما نيجي نشرح الايه؟ الباب الاولاني. بعد ما قلت لكم فضل العلم
كلكم عايزين تبقوا ايه ؟ علماء طيب عايز تبقى عالم قبل ما تبقى عالم لازم تبقى مؤدب عشان العلم ينفعك. يبقى بعد ما نفسك اتفتحت وعايز تبقى عالم نبتدي نذكر اداب طالب العلم. هو ده التبويب. ادب طالب العلم
معاملة الشيخ ومعاملة الشيخ له طيب هل من اللائق بالطالب اذا رأى الشيخ يتكلم يقاطعه ما يقاطعوش بس ده قطعه لانه اعرابي يبقى اذا جاء طالب طالب للعلم لم يتأدب بادب العالم بادب طالب العلم
ينبغي للاستاذ ان يتجاوز عنه ما يعنفوش ولا يشتموا ولا يحرقوا يبقى فيه اداب مطلوبة من الطالب واداب مطلوبة من الاستاز لان فيه بعض الاساتيذ ينفرون الطالب من العلم كله يكرهوه في الدنيا
مشينا فاروق من العلم كرروا من الدنيا كلها ليه؟ بسبب الجفاء والغلظة وده يعني حاجة هنقف عندها آآ برضو شوية. بالنسبة للاستاذ الاستاذ احد اهم وظائفه يحبب الناس في الفن بتاعه
والا لو جه كل واحد هو نظر الى نفسه كاستاذ والطالب طالب ودخل فيه الدخلة دي حافر. انت نقل ادخل الدخلة دي الصعبة يعني مع من اعلم انني اذا اشتدت عليه رابط في مكانه. ما تأثرش
ويمكن سمعتوني كثيرا انا اتكلم عن الاعمش وعن ابي بكر بن عياش وعن يحيى بن معين وشدتهم على الطلبة يعني ابن معين لما جا له واحد قال له يا ابا زكريا اريد ان تحدثني حديثا اذكرك به
وجاي له ايه؟ جاي له من من سفر وما صدق شافه قال له ايه قال اذكرني اذ طلبت مني فلم افعل مش انت عايز زكرى وخلاص خلاص اعمل فيك مالأ
تاني طالما ان ده هدفك يعني يبقى هو ادى له على قده خلاص كان من عادة الاعمش انه اذا كان يحدث كان يكره ان يجلس بجانبه احد ما حبش حد يقعد جنبه
والاعمش كان اعمى فجه واحد من الغرباء ما يعرفش كل اللي قاعدين فاهمين عارفين الاعمش مش حد يقعد جنبه فقال المجلس مليان ما لقاش حتة فاضية الا جنبه  تمام ما هو الحتة الفاضية دايما هي جنب الامام اللي بيصلي
ما فيش حد قبال ولا الكلام دوت يا اما الشيخ قاعد على الكرسي وما فيش حد جنبه. فجاء قعد جنبه حس به الاحنش  يقول حدثنا ويبصق عليه. فلان ويبصق عليه. طبعا الاعمش زي ما قلت لكم اعمى. طبعا كل
قاعدين كلهم بيقولوا له هس لو اتحركت لو اتململت لو قلت كلمة واحدة لأ مش هيقطع التحديس هيقوم يمشي. لانه الاعمش ما كانش يحب التقل اي تقيل ما كانش يحبه. حتى سئل مرة. قال
قيل له يا ابا محمد لو انا لو كنت اصلي وعن يساري رجل ثقيل قال تكفيك تسليمة واحدة. ها كان ايه يكره التقال جدا. ما يحبهمش ابدا. راح مرة يحلق وانتم عارفين الحلاقين ما تبطلوش كلام. الحلاق
تمام؟ فحب يحلق. فاشترط على الحلاق ما يتكلمش لحد ما يخلص حلاق آآ حلق له نص شعره وبعدين الداء وصل ما يقدرش فبيقول له يا ابا محمد حديث كذا نط من على الكرسي بنص شعره محلوق ونص تنده. وظل اياما لا يستطيع احد ان يكلمه
لما يقول فلان اهو الاعمش ما يهموش حد. ليه؟ فاكهة. هو حد كان يطول يروح للاعمى؟ شف الاعمش ما ينفعش حتى يدي له بالقلم. حاجة فخمة كده الاعمش ده حاجة آآ عالية اوي. قلت له نزلت كلهم ائمة وكبار. سفيان الثوري وشعب ابن
بن معاوية وكعب بن الجراح لا حاجة حاجة عالية اوي الاعمش يعني رحمة الله عليه فده لما بيشتد التنازل ما بيهربوش منه ده بيرجعوا له قصة الكلب انا اعتقد انكم عارفينها آآ او اغلبكم عارفها يعني
ان هو من كتر ما زهقان من اهل الحديث عشان دايما رزلة كده وتقل عليه والكلام ده وشهم تخين عشان العلم عايز كده تتخن وشك عشان تطلب علم فمش قادر يعمل لهم حاجة فربنا مكلم
كل ما يقربوا من البيت بتاعه يطلع الكلب عليهم يعني تخيل بقى لما يكون شعبة من الحجاج بيجروا قدام كم او سفيان الثوري بيقول قدام كلب وبعدين الكلب يدخل الدار يقوم راجعين له تاني
مش خالص يهرب وتقول لك ان ربنا كلب وبتاع ميروه غيره موجود. وكان العلماء كتير كل يوم شغالين بالنزام ده. لحد ما راحوا مرة ورايحين طبعا بحذر الكلب بيعض ومربينه كلب محترم يعني. فلما اقتربوا من الدار
ما فيش كلب. اختاروا نضارة ما فيش كلب. خبطوا على الباب ما فيش كلب فتح لهم الاعمش فلما سمع اصواتهم بكى قيل ما يبكيك يا ابا محمد؟ قال مات الذي كان يأمر بالمعروف وينهى عن المنكر. طب هو طالب العلم منكر؟ ها؟ كده
وعادي يروحوا له مرة واتنين وتلاتة. انا اذا كنت كشيخ بقى المفروض لي نفوز بصر اكون فاهم الطلبة. ومن كتر ما انا درست لهم ومن كتر ما اعيش في وسط الناس. وعرفت اخلاق الناس. بيبقى لي نظرة في الطالب
ممكن طالب اشتد عليه وانا عارف انه مش هيمشي هيرجع لي تاني وطالب لو بس بصيت له بعين رضية يقوم ماشي على طول ما يجيش فده ممكن ان انا اؤدبه بالشدة وده ممكن اتألفه بالرحمة
ودي عايزة آآ واحد آآ امام عامة رجل عامة عاش في وسط الناس وعارف اخلاق الناس متى يشتد متى لا يشتد والكلام ده فيبقى الشيخ له اداب والتلميذ ينبغي ان يكون له ادب ايضا
قصة ادب الطالب والتلميز هنقف طبعا عندها كثيرا. لانه كما روى الخطيب البغدادي رحمه الله في كتاب الجامع آآ لاخلاق الراوي اداب السامع اه عن بعض السلف قال علم بلا ادب نار بلا حطب
ما فيش حطب يبقى فيه نار لأ ما فيش ادب يبقى فيه علم لأ انما يصل العلم الى الناس بالحشمة الكاملة عشان كده ما ينفعش يكون واحد متصدر للتدريس ويلعب ماتش كورة
مع ان عقد ماتش الكورة لما نكون بنلعب كده آآ الصبح كده يوم جمعة ولا بتاع آآ نشاط وحيوية وبتاع والكلام ده المفروض ايه وممكن يكون لك نية صالحة اتقوى على عبادة الله واتقوى اذا جاء داعي الجهاد لنا نيات كثيرة في اللاعب كورة
لكن ما ابقاش انا بدرس وبعدين نروح نلعب ماتش كورة. التلميذ يكعبلني. قال هو يطلع ايه بقى ده؟ وبعدين اسجل جول يقول تلميذ يقول لي يا ضلالي ده مش جون ما عدتش! الله! طب انا هاقعد له هاقعد له على الكرسي بقى ادرس له ازاي بقى ؟ ان شاء الله. لأ. العلم لا يصل
لا بحشمة كاملة اللي ييجي يتعلم منك لازم يهابك مش خوف ولا الكلام ده. لكن هيبة محبة كل المباحات ما تدخلهاش. ان امكن ذلك. الامام البخاري رحمة الله عليه ما كان يباشر البيع والشراء بنفسه
ابدا كان يحط واحد ولا يشتري له. ليه؟ لان البيع والشراء فيه ممكسة وفصال لا دي بكزا. رابطة الفجل بكام يا حاجة؟ التلاتة بجنيه. يا شيخ خليهم خمسة. ده انا بجيبهم وبغسلهم مش عارف ايه
بلاش بقى الكلام ده آآ خلاص راجل مسلا اقول اطلع انا اخطب الجمعة والراجل اللي انا خدت منه وطلعت عينيه من جوة قاعد قدام وطلع بقى لحزه ان انا بتكلم عن اخلاق المسلمين رحم الله عبدا سمحا اذا باع سمحا اذا اشترى سمحا اذا اقتضى
مبرقلك. الله! ده انت الشفت رشفت ريقي وخدت رابطة فجل كده اهو بكسر عيني سيف الحياء ومش عارف ايه والكلام لا المفترض اذا استطعت الا تدخل في مسائل البيع والشراء
وتدخل في الخصومات مع الناس افعل. تبقى حشمتك كاملة لما تقول كلمة ما تتردش. دي كلها من الايه؟ من الاداب التي سنقف عليها. ونزكر ان شاء الله كثيرا من الحكايات من تراجم بقى الايه؟ اهل العلم. سواء كان
تلميذه او كان استاذا. القصد ان البخاري ترجمة ترجمة المباشرة في الاول وبعدين قام داخل لنا في الايه ؟ في الطريقة بتاعته بقى طريقة للخفية التي تحتاج الى نوع من الدرب والممارسة. عشان كده بنقول الترجمة هنا صحيحة ام فاسدة
لا ترجمة صحيحة الترجمة الفاسدة ليكون لها علاقة ما بين الترجمة وما بين النص اللي تحتيه. دي اسمها الترجمة الفاسدة. ودي الحمد لله مش موجودة في الايه؟ في البخاري الترجمة ده من جهة الايه؟ الادراك
ها من جهة الادراك اما ان تكون خفية او تكون ايه جلية ظاهرة طب من جهة المطابقة  من جهة المطابقة اما ان تكون كلية واما ان تكون جزئية كلية زي ايه؟ زي الحديث اللي انا قلت لكم في كتاب الرقاء. باب قول النبي صلى الله عليه وسلم كن في الدنيا كأنك غريق
او عابر سبيل وبعدين يورد حديث ابن عمر كن في الدنيا كأنك غريب او عابر سبيل. دي الترجمة كاملة ولا ناقصة؟ كاملة ليترجم بنص الحديث خلاص يبقى دي ترجمة اسمها كاملة
وده مش كتير في البخاري. الترجمة المطابقة الكاملة قليلة في صحيح البخاري. انما الترجمة الجزئية هي الاكثر في الصحيح ان تجيب نص واترجم بفكرة واحدة من النص وتسيب الباقي عشان كده نجيب عن السؤال. لماذا يقطع البخاري الحديث الواحد في عدة آآ كتب
علشان بياخد جملة من الحديس الطويل يحطها في الباب. وانا الحقيقة يعني على الطاير كده هقول لكم البخاري نموذجا من آآ الصحيح البخاري اتصرف فيه ازاي ؟ اللي هي الترجمة الجزئية اللي هي اغلب اغلب صنيع البخاري في فساد المطابقة او
السبب هل هي جزئية ولا كلية؟ لأ اغلب مناسبات البخاري جزئية حديث ابي سعيد الخضري  رضي الله عنه اهو في كتاب اول هو البخاري ذكر الحديث ده في اثني عشر موضعا
من صحيح اول موضع كان في كتاب الايمان دي الترجمة الجزئية يترجم ببعض النص وليس بكله قال باب اداء الخمس من الايمان وبعدين   روى حديثا قال حدثنا علي ابن الجعد قال اخبرنا شعبة
عن ابي جمرة طبعا ابو جمرة ده اسم نصر ابن عمران روى عن ابن عباس كثيرا وفي راوي اخر يكنى بابي حمزة بيروي عن ابن عباس برضو يبقى انا عندي ابو جمرة
وابو حمزة لازم تفرق بينهم  ابو جمرة الوناسة ابن عمران هو الذي يروي كثيرا عن ابن عباس انت ممكن تلاقي في كتاب من الكتب انت عارف الكتب ما عدش حد بيصحح ولا بيعمل حاجة. كلها تصحيفات والله المستعان
فممكن تلاقي ابو حمزة ابو جمرة لمين؟ لابي حمزة. ابو حمزة القصاب ده اللي هو عمران ابن ابي عطاء قليل الرواية عن ابن عباس يعني ليس له في الكتب الستة غير حديس واحد فقط
عن ابن عباس في صحيح مسلم اللي هو لما النبي عليه الصلاة والسلام آآ نادى لابن عباس فاستخبى ورا باب فقام رايح هناك وماسكه من ودانه وقال له اذهب فنادي لي معاوية. فراح لقى ايه معاوية بياكل قال له انا باكل
بعد ما اخلص اكل هاروح فابن عباس راح برضو يلعب مع الصبيان وبتاع النبي صلى الله عليه وسلم استعوأوا. فنادى له قال له اذهب الى معاوية ناده. قال له هاكل واجي. المهم ايه النبي
قال لا اشبع الله بطنه. تمام؟ ده الحديث الوحيد اللي هو في الكتب الستة اللي بيرويه ابو حمزة القصاب اللي هو عمران بن ابي عطاء عن ابن لكن الاكثر رواية مين؟ نصر بن عمران. اللي هو ابو جمرة
قال كنت اقعد مع ابن عباس يجلسني على سريره. فقال فاقم عندي حتى اجعل لك سهما من مالي فاقمت معه شهرين ثم قال هيبتدي ايه بيقول الحديث ان وفد عبد القيس لما اتوا النبي صلى الله عليه وسلم قال من القوم
او من الوفد قالوا ربيعة قال مرحبا بالقوم او بالوفد غير خزايا ولا نداما فقالوا يا رسول الله انا لا نستطيع ان نأتيك الا في الشهر الحرام وبيننا وبينك هذا الحي من كفار مضر. على اساس ان انت عارف الكفار كانوا بيحترموا الاشهر الحرم يعني. ما قاتلوش فيها
امورنا بامر فصل نخبر به من وراءنا وندخل به الجنة وسألوه عن الاشربة فامرهم باربع ونهاهم عن اربع امرهم بالايمان بالله وحده قال اتدرون ما الايمان بالله وحده قالوا الله ورسوله اعلم
قال شهادة ان لا اله الا الله وان محمدا رسول الله. واقام الصلاة وايتاء الزكاة وصيام رمضان ان تعطوا من المغنم الخمس ونهاهم عن اربع عن الحنتم والدباء والنقير والمزفت. وربما قال المقير وقال احفظوه
واخبروا بهن من وراءكم. ده الحديث. قلت لك البخاري حطه في اتناشر ايه؟ موضعا. وممكن بيتحط في كمان اتناشر زيه خلاص كتاب الايمان البخاري قال باب اداء الخمس من الايمان
فين مكانه في الحديث وان تؤدوا الخمس من المغنم تمام ده اللي هو الترجمة الجزئية الجزئية ترجم ببعض النص على النص كله الموضع التاني رواه البخاري في كتاب العلم قال باب تحريض النبي صلى الله عليه وسلم وفد عبد القيس على ان يحفظوا الايمان
والعلم ويخبروا من ورائهم الكلام ده ورد في الحديث ها باب ان يحفظوا الايمان والعلم طب يحفظوا الايمان؟ ده واضح لانه قال لهم اتدرون ما الايمان لان هم نفسهم قالوا قالوا له ايه
فمرنا بامر فصل نخبر به من وراءنا وندخل به الجنة فبدأ بالايه؟ بدأ بالايمان بالله وحده تمام طبعا نقدر نقول كمان لان هو قال لهم ايه؟ شهادة ان لا اله واقيم الصلاة وايتاء الزكاة. ده الاسلام ولا الايمان
ده الاسلام ده الاسلام الاعمال الظاهرة يبقى الايمان يتحط مكان الاسلام ولا اذا اجتمع افترق وان افترق اجتمعا. زي ما العلماء بيقولوا يبقى ان يحفظوا الايمان والعلم طب فين الدخل فين العلم هنا
الاسئلة اللي هم سألوها الاسئلة اللي هم سألوها. لان هو هم قالوا له ايه؟ مرنا بامر فصل نخبر به من وراءنا هيخبر الا ازا كان حافظ اذا كان بيسمع وينسى هيخبر بايه
يبقى هو ده المقصود باب حفظ الايمان حفظ العلم يعني من الحتة دي. وبعدين رواه في كتاب المواقيت. ده الموضع التالت باب قوله تعالى منيبين اليه واقيموا الصلاة ولا تكونوا من المشركين
كتاب المواقيت لانه قال ايه واقام الايه؟ واقام الصلاة الموضع الرابع كتاب الزكاة باب وجوب الزكاة وقوله تعالى واقيموا الصلاة واتوا الزكاة. طبعا واضحة مش كده وبعدين في كتاب فرض الخمس
قال باب اداء الخمس من الدين وبعدين رواه في كتاب المناقب. قال باب نسبة اليمن الى اسماعيل ما هو من الوفد قالوا ربيعة وده منسوب الى اسماعيل عليه السلام وهذا شرف طبعا
انت عارف العرب كانوا يحتفوا جدا بالانساب يعني. وبعدين رواه في كتاب المغازي باب وفد عبدالقيس. انت عارف المغازي جاء جاء نفود كثيرة الى النبي صلى الله عليه وسلم في مسائل المغازي والسرايا
وروى في كتاب المغازي الحديس ده مرتين ورا بعض على طول ثم رواه في كتاب الادب باب قول الرجل مرحبا ليه؟ لان عشان مرحبا دي ما فيش حد يقول لك قل السلام عليكم
ما هو اي حاجة تؤدي الغرض ممكن السلام عليكم وعليكم السلام او مرحبا او اهلا وسهلا. اي صيغة من الصيغ اللي ممكن تقوم مقام الايه؟ مقام الترحاب بالقادم   ورواه في كتاب اخبار الاحاد
باب وصاة النبي صلى الله عليه وسلم وفود العرب ان يبلغوا من ورائهم. طب حطوا اللي في اخبار الاحاد علشان يرد على المعتزلة والجماعة اللي بيقولوا ان اخبار الاحاد لا تقوم بها حجة في العقائد
اخبار الاحادي اليدون المتواتر يعني  الجامع ده كله. لو روى حديثا واحدا يبقى الحديث ايه؟ متواتر يعني ان يرويه جماعة يستحيل تواطؤه مع الكذب. مش ممكن كلنا على بعضنا مع اختلاف ديانتنا وامانتنا واخلاقنا ومروءتنا
نقفل الباب ونقول يا جماعة نفبرك حاجة كده ونطلع بها كلنا. نقول حصل كزا كزا كزا. ازا جماعة وافقوا والتانية يقول لك يا اخي اتق الله ازاي تعمل حاجة زي كده ؟ ده يخالف الدين. يعني لا يمكن كلنا نتفق على حاجة احنا مؤلفينها
ده المتواتر. انما ما دون المتواتر احاد. طب انت مش عايز تقبل خبر الواحد في العقيدة دي؟ قال لك اصل العقيدة ده يقين. تحتاج الى يقين وثبات والواحد ممكن يغلط
طب النبي صلى الله عليه وسلم قال اهو قال احفظوهن واخبروا بهن من وراءكم. فلو كان لا تقوم الحجة بخبر واحد ما كانش يلوم هذا الكلام ولا هل يتصور ان النبي صلى الله عليه وسلم قال لهم اذا اردتم ان تذكروا خبرا لازم تتجمعوا كلكم وتقولوه
ما فيش حد يقول هزا الكلام. لكن انا عندما اقول لكم يا جماعة الخير انتم كلكم عدد كبير جدا. كل واحد هيروح بلده فاللي انا باقوله تروحوا تقولوه هل يشترط بقى تتلموا كلكم وتروحوا كل بلد عشان تقولوه؟ ولا كل واحد في مكانه هيقول
خلاص النبي صلى الله عليه وسلم قال احفظوهن وبلغوا بهن من وراكم. فلو كان البلاغ لا يكون الا بالتواتر. ما كانش النبي صلى الله عليه وسلم قال لهم هذا الكلام
يبقى عشان كده ذكروا في ايه؟ في اخبار الاحاد. اي ان خبر الواحد تقوم به الحجة حتى لو كان في العقائد. والنبي عليه الصلاة والسلام لما ارسل معاذ بن جبل
الى اليمن قال له ايه؟ قال انك تأتي قوما اهل كتاب فاخبرهم بالشهادة الاول خالص شهادة ان لا اله الا الله وان محمد رسول الله. فان هم اجابوك لذلك فامرهم بالصلاة. الى اخر الحديث. طب معاذ ذهب الى اليمن وقال لهم كده
انا رسول رسول الله اليكم. باقول لكم اسلموا بان تقولوا لا اله الا الله محمد رسول الله. قالوا له لأ ما احناش مسلمين. يبقوا كفرة ولا مش كفرة؟ ازاي تكفرهم وواحد بس اللي قال لهم
اليس من الجائز ان يخطئ اهو اول حاجة قال لهم الايمان والاسلام عقيدة اهي قبل ما يدخل في تفصيلات الاسلام. اقامة الصلاة وايتاء الزكاة والكلام ده فلو كانت الحجة لا تقوم بخبر واحد كيف يرسل النبي صلى الله عليه وسلم معاذا ليقيم الحجة عليهم والحجة
لا تقوم بخبر واحد مش ده اتهام للنبي عليه الصلاة والسلام؟ نعم بعد كده ارسل ابا موسى الاشعري وراه اهم اتنين خبر واحد برضو ولو لم يسلموا ولو لم يستجيبوا لكفروا. ازاي بقى نكفرهم بقبر واحد؟ الا اذا كانت الحجة تقوم بخبره
عشان كده البخاري رحمة الله عليه عقد كتابا كاملا سماه كتاب اخبار الاحاد ليرد بها على هؤلاء الذين ارادوا ان يفسدوا عقائدنا باسقاط معظم النصوص وهي احاد في باب الايه؟ في باب الاعتقاد
وفي الاخر خالص في كتاب التوحيد الموضع الاتناشر في كتاب التوحيد. قال باب  والله خلقكم وما تعملون. وان كل شيء خلقناه بقدر ويقال للمصورين احيوا ما خلقتم. ادي حديث واحد اهو البخاري وضعه في اثني عشر موضعا من صحيحه. دي اسمها من جهة المطابقة الترجمة الجزئية
عشان كده لماذا قطع البخاري الحديث الواحد الى آآ فقرات لانه بيتتبع الفقه الذي فيها. يبقى الترجمة من جهة صح التطرف الترجمة يعني اما ان تكون من جهة الادراك والادراك يعني يا خفي يا زاهر
او من جهة المطابقة او المناسبة اما ان تكون كلية او ايه او ان تكون ترجمة جزئية آآ المرة القادمة ان شاء الله يوم الجمعة طبعا احنا آآ غبنا تلات اسابيع
يعني لم آآ نقل الدرس بسبب ان كان في اصلاحات في المسجد في الارضية بتاعة المسجد نفسها. فما كناش نقدر نفرش لكن ان شاء الله يعني آآ استأنفت الدروس وبازن الله الكريم من اول آآ الدرس القادم ان عشنا يعني. آآ
ساذكر طريقتي في الشرح انا ساسلك في الشرح سبعة محاور. كل محور من هذه المحاور ساسلط عليه ضوءا بحيس ان احنا ايه يعني نكون على بينة من الامر. قبل ان انصرف آآ من هذا المكان. احنا دلوقتي عايزين
الاخوة يهموا معنا في اصلاح المسجد. يعني احنا دلوقتي المسجد بالورقة والقلم امبارح واحنا بنشوف احنا محتاجين ايه في المسجد محتاجين متين وتلاتين الف جنيه. عشان نعمل المسجد بطريقة صحيحة لان كان قبل كده لا كان فيه تسجيلات ولا كان فيه كاميرات ولا الكلام ده
ولا غرف تحكم عشان خاطر تسجيل الدروس تسجيلا صحيحا. احنا وصلنا تقريبا آآ صرفنا في حدود تمانين الف ستين واحد وستين الف لحد دلوقتي. نعم. عايز بقى يا اخوانا يعني يهم وكل امرئ في ظل صدقته يوم القيامة
عايزين يعني نظهر لان احنا هنا في المحافظة عندنا بكل اسف ليس عندنا ثقافة الصدقة ولا ثقافة التبرع. فارجو يعني نحن نهتم بهذا الامر. اقول قولي هذا واستغفر الله لي ولكم
